title: Pikkuplaneetan kuu

text: Pikkuplaneetan kuu on pikkuplaneetan luonnollinen kiertolainen, eli kuu. Joissakin tapauksissa pikkuplaneetan kiertolainen voi olla myös melkein yhtä iso kuin itse pikkuplaneetta. Tällaisessa tapauksessa on kyse kaksoispikkuplaneetasta. Myös kääpiöplaneettojen kuut ovat pikkuplaneetan kuita, sillä kääpiöplaneetat luetaan mukaan pikkuplaneettojen listalle. Eniten kuita on transneptunisella kääpiöplaneetalla 134340 Pluto, jolla on jopa 5 kiertolaista. Kaikkiaan jo yli 180 pikkuplaneetalta tunnetaan kiertolaisia. Jos pikkuplaneetta on asteroidi (nimitystä käytetään useimmin sisemmän aurinkokunnan pikkuplaneetoista) sen kuusta voidaan käyttää nimeä asteroidikuu. Lisäksi ainakin yhdellä pikkuplaneetalla, kentaurilla Chariklo, on kaasuplaneettojen tavoin renkaat.


title: Pikkuplaneetan kuu

text: Ensimmäisenä löydetty pikkuplaneetan kuu oli Plutoa kiertävä Kharon, joka löydettiin vuonna 1978. Kharonia ei kuitenkaan aluksi pidetty pikkuplaneetan kuuna, sillä Pluto luettiin aluksi planeetaksi. Toisten transneptunisten kohteiden löytyminen (alkaen 15760 1992 QB:n löytymisestä vuonna 1992) kuitenkin lopulta johti Pluton luokittelemiseksi kääpiöplaneetaksi, ja se lisättiin kuineen pikkuplaneettojen listaan numerolla 134340 vuonna 2006.


title: Pikkuplaneetan kuu

text: Ennen tätä ensimmäisenä löydettynä pikkuplaneetan kuuna pidettiin päävyöhykkeen asteroidi 243 Idan kuuta Dactyliä, jonka Galileo-luotain kuvasi tehdessään Idan ohilennon vuonna 1993. Kuu löydettiin luotaimen kuvista hieman myöhemmin, mutta sen rataa ei saatu kunnolla laskettua. Dactylin jälkeen seuraavaksi löydetty pikkuplaneetan kuu oli 45 Eugenian suurempi kuu Petit-Prince, joka oli myös ensimmäinen maasta käsin löydetty pääasteroidivyöhykkeen kohteen kuu. Sen löysi W.J. Merlinen johtama ryhmä vuonna 1998. Merlinen ryhmä sai laskettua Petit-Princen radan seuraavana vuonna. Merline oli myös mukana löytämässä ensimmäistä Jupiterin troijalaisen pikkuplaneetan kuuta Menoetiusta (vuonna 2001), joka kiertää 617 Patroclusta. Vuonna 2000 havaittiin että transneptunisella kohteella 1998 WW on kiertolainen. Tämä teki siitä vasta toisen TNO:n, jolla tiedetään olevan kuu (Vain Pluton kuu Kharon oltiin löydetty aikaisemmin).


title: Pikkuplaneetan kuu

text: Ensimmäisenä löydetyn kahden asteroidikuun systeemin löytymisestä 87 Sylvialta ilmoitettiin vuonna 2005. Sylvian kuut oli kuitenkin löydetty jo hieman aikaisemmin. Ne nimettiin Remukseksi ja Romulukseksi. Samana vuonna löydettiin myös toistaiseksi ainoa tunnettu kolmen pikkuplaneetan kuun systeemi, kun Hubble-avaruusteleskoopin kuvista paljastuivat Pluton kaksi pienempää kuuta Nix ja Hydra. Pluton lisäksi myös toiselta plutoidilta 136108 Haumealta löytyi kaksi kuuta vuonna 2005. Ne saivat nimet Namaka ja Hi'iaka. Näiden lisäksi myös muilta pikkuplaneetoilta (esim. 93 Minervalta (Aegis ja Gorgoneion) ja 216 Kleopatralta (Alexhelios ja Cleoselene)) tunnetaan kahden kuun järjestelmiä. Plutolta löytyi neljäs kuu Kerberos (aikaisemmin: S/2011 (134340) 1) vuonna 2011, jolloin siitä tuli ainoa tunnettu neljän pikkuplaneetan kuun systeemi. Seuraavana vuonna Plutolta löytyi viides kuu, Styx (aikaisemmin: S/2012 (134340) 1) jolloin siitä tuli jo viiden pikkuplaneetan kuun systeemi. Usean pienen kuun löytymisen epäillään tarkoittavan sitä että Pluton ympärillä voi olla useita vielä löytämättömiä pienehköjä kappaleitya.


title: Pikkuplaneetan kuu

text: Pikkuplaneettojen kuiden alkuperän uskotaan liittyvän törmäyksiin, esim. pikkuplaneettaryhmien syntyyn. Idan Dactyl-kuun alkuperä liittyy todennäköisesti Koronis-ryhmän (jonka jäsen Ida on) syntyyn. Ida ja Dactyl ovat todennäköisesti syntyneet yhdessä suuremman kappaleen hajotessa nykyiseksi Koronis-ryhmäksi. Myös Haumean kuiden uskotaan syntyneen törmäyksen seurauksena. Kuiden uskotaan olevan törmäyksessä Haumean pinnasta irronneita kappaleita. Kuiden lisäksi törmäys synnytti myös Haumea-ryhmän, mikä on toistaiseksi ainoa tunnettu TNO:iden törmäyssyntyinen ryhmä.


title: Pikkuplaneetan kuu

text: Kaikki kuut eivät kuitenkaan välttämättä ole törmäyksen tuotteita. Monilla alle 10 kilometrin kokoluokkaa olevilla Maan lähelle tulevilla asteroideilla sekä pääasteroidivyöhykkeen kohteilla on kiertolainen. Lisäksi nämä pikkuplaneetat yleensä pyörivät nopeasti ja niiden kiertolaiset ovat ympyrämäisillä radoilla lähellä pääkappaletta. Niiden uskotaan syntyneen YORP-vaikutuksen seurauksena. Auringon lämpö on nopeuttanut asteroidin pyörimistä, kunnes sen pinnalta irronnut aine on kerääntynyt kappaletta kiertäväksi kuuksi.


title: Töyhtöpöllö

text: Töyhtöpöllö ("Lophostrix cristata") on pöllölintuihin kuuluva keskikokoinen, noin 38–43 senttimetrin kokoinen pöllölaji. Se on töyhtöpöllöjen suvun ainoa laji.


title: Töyhtöpöllö

text: Töyhtöpöllön esiintymisaluetta ovat Belize, Bolivia, Brasilia, Costa Rica, Ecuador, El Salvador, Guatemala, Guyana, Honduras, Kolumbia, Meksiko, Nicaragua, Panama, Peru, Ranskan Guayana, Suriname ja Venezuela.


title: Töyhtöpöllö

text: Sen luontaisia elinpiiriä ovat subtrooppiset tai trooppiset kosteat alankometsät ja subtrooppiset ja trooppiset kosteat vuoristometsät.


title: Töyhtöpöllö

text: Töyhtöpöllöä ei helposti sekoita muihin pöllöihin, sillä se erottuu ulkonäöltään hyvin muista. Se on pelkästään yöaktiivinen ja syö suuria hyönteisiä ja luultavasti pieniä matelijoita.


title: Töyhtöpöllö

text: Sen selvin erityispiirre on valkoiset kulmakarvat, jotka ulottuvat hyvin pitkälle valkoisiin korvatupsuihin. "Stricklandin" silmät ovat kellanoranssit, kahden muun silmät ovat tummanruskeat.


title: Töyhtöpöllö

text: Töyhtöpöllöä tavataan Amazonin alueella lukuun ottamatta sen luoteisaluetta, jossa ovat Länsi-Guyana, Venezuela sekä keskinen ja itäinen Kolumbia.


title: Töyhtöpöllö

text: Sitä on kolme alalajia:


title: Moottoripyöräilyn Ranskan Grand Prix 2010

text: Ranskan Grand Prix on MotoGP-kauden 2010 kolmas osakilpailu. Se ajettiin Bugatti Circuitilla 22.-23. toukokuuta.


title: Moottoripyöräilyn Italian Grand Prix 2010

text: Italian Grand Prix on kauden 2010 neljäs osakilpailu. Se ajetaan Mugello Circuitilla 5.-6. kesäkuuta.


title: Moottoripyöräilyn Britannian Grand Prix 2010

text: Britannian Grand Prix oli MotoGP-kauden 2010 viides osakilpailu. Se ajettiin Silverstone Circuitilla 20. kesäkuuta 2010.


title: Aleksandra Natalli-Świat

text: Aleksandra Natalli-Świat (20. helmikuuta 1959 Oborniki Śląskie – 10. huhtikuuta 2010 Smolensk, Venäjä) oli puolalainen poliitikko ja Laki ja oikeus -puolueen jäsen. Hän toimi Puolan parlamentin alahuoneen eli Sejmin jäsenenä vuodesta 2005 kuolemaansa saakka. Hänet valittiin Sejmin jäseneksi syyskuussa 2005 pidetyissä vaaleissa äänin 5 068.


title: Aleksandra Natalli-Świat

text: Hän kuoli Smolenskin lento-onnettomuudessa Venäjällä 10. huhtikuuta 2010.


title: Hollannin TT-ajot 2010

text: Hollannin TT-ajot on kauden 2010 kuudes osakilpailu. Se ajettiin TT Circuit Assenilla 25.-26. kesäkuuta.


title: Moottoripyöräilyn Katalonian Grand Prix 2010

text: Katalonian Grand Prix on kauden 2010 seitsemäs osakilpailu. Se ajettiin Circuit de Catalunyalla 3.-4. heinäkuuta.


title: Kaksi maailmaa (Heikki Helan albumi)

text: Kaksi maailmaa on Heikki Helan kolmas sooloalbumi. Se julkaistiin vuonna 1999.


title: Kaksi maailmaa (Heikki Helan albumi)

text: Albumin kappaleet ovat Heikki Helan säveltämiä ja sanoittamia, paitsi ”Kesäkuu”, joka on käännös Seals & Croftsin tekemästä kappaleesta ”Summer Breeze”. Sen suomenkieliset sanat ovat Helan kirjoittamat.


title: Kaksi maailmaa (Heikki Helan albumi)

text: Albumin pohjat äänitettiin Haapamäen vanhalla yhteiskoululla kesäkuussa 1999, ja päälleäänitykset tehtiin Porkkana-studiolla Tampereella sekä Helan kotona heinäkuussa 1999. Albumin on masteroinut Henrik Otto Donner. Vastaavana tuottajana toimi Juha Tikka.


title: Moottoripyöräilyn Saksan Grand Prix 2010

text: Saksan Grand Prix on kauden 2010 kahdeksas kilpailu. Se ajettiin Sachsenringin radalla 17.-18. heinäkuuta.


title: Vaarala (Rovaniemi)

text: Vaarala on kylä ja rautatieliikennepaikka Rovaniemellä. Vaarala sijaitsee Kemijoen varrella noin 7 kilometrin päässä kaupungista Kuusamon suuntaan. Toisella puolella Kemijokea sijaitsee Koskenkylä ja Vaaralasta noin 10 kilometriä eteenpäin sijaitsee Oikarainen.


title: Frances Densmore

text: Frances Densmore (21. toukokuuta 1867 Red Wing, Minnesota – 5. kesäkuuta 1957 Red Wing, Minnesota) oli amerikkalainen etnografi ja etnomusikologi, joka oli erikoistunut Amerikan alkuperäisväestön musiikkiin ja kulttuuriin.


title: Frances Densmore

text: Lapsena Densmore kuuli lähellä elävien siouxintiaanien musiikkia ja oppi arvostamaan sitä. 1900-luvun alussa hän opetti musiikkia intiaaneille ympäri maan. Työnsä ohella hän tutustui intiaanien musiikkiin, tallensi ja transkriboi sitä ja näin dokumentoi musiikin käyttöä intiaanien kulttuurissa. Tuohon aikaan valkoiset uudisasukkaat pyrkivät sulauttamaan intiaanit valtakulttuuriin, mutta Densmore auttoi heitä säilyttämään oman kulttuurinsa ja suojelemaan sitä.


title: Frances Densmore

text: Densmore alkoi virallisesti tallentaa musiikkia Smithsonian-instituutin Yhdysvaltain etnologian viraston palveluksessa vuonna 1907. Monia näistä tallenteista säilytetään nykyään Yhdysvaltain kongressin kirjastossa. Useimmiten Densmore tallensi musiikkia vahasylintereille. Niistä monet on tallennettu uudestaan eri muodossa ja sijoitettu muihinkin arkistoihin, joissa tutkijat ja intiaaniedustajat voivat tutkia niitä. Densmore kirjoitti useita artikkeleita "American Anthropologist"-julkaisuun.


title: Moottoripyöräilyn Yhdysvaltain Grand Prix 2010

text: Yhdysvaltain Grand Prix on kauden yhdeksäs osakilpailu. Se ajettiin Laguna Secassa 24.-25. heinäkuuta.


title: Daniel Tani

text: Daniel Michio Tani (s. 1. helmikuuta 1961) on yhdysvaltalainen insinööri ja NASAn astronautti. Tani suoritti yhdessä Peggy Whitsonin kanssa Kansainvälisen avaruusaseman (ISS) 100. avaruuskävelyn.


title: Daniel Tani

text: Vaikka hän on syntynyt Ridley Parkissa, Pennsylvaniassa, niin hän pitää Lombardia Illinoisissa kotikaupunkinaan. Tani valmistui Glenbard East High Schoolista Lombardissa, Illinoisissa vuonna 1979. Hänellä on konetekniikan alempi (B.Sc., 1984) ja ylempi korkeakoulututkinto (M.Sc., 1988) MIT:stä.


title: Daniel Tani

text: Tani on naimisissa irlantilaisen Jane Eganin kanssa. Heillä on kolme lasta.


title: Daniel Tani

text: Tanin sukujuuriltaan japanilaiset vanhemmat olivat internoituja Yhdysvalloissa toisen maailmansodan aikana. 19. joulukuuta 2007 Tanin ollessa avaruusasemalla Retkikunta 16:n miehistössä Tanille kerrottiin hänen äitinsä kuolleen tavarajunan törmättyä hänen autoonsa.


title: Daniel Tani

text: Tani työskenteli Hughes Aircraftin palveluksessa suunnitteluinsinöörinä suoritettuaan alemman korkeakoulututkinnon. Ylemmän korkeakoulututkinnon jälkeen Tani työskenteli Bolt Beranek and Newmanissa Cambridgessa, Massachusettsissa kokeellisen psykologian osastossa. Vuonna 1988 Tani astui Orbital Sciences Corporationin (OSC) palvelukseen Dullesissa, Virginiassa, aluksi vanhempana insinöörinä ja myöhemmin Martin Mariettan OSC:lle kehittämän kantoraketin ylävaiheen (Transfer Orbit Stage (TOS)) operaatiojohtajana. Tehtävässä hän toimi TOS:n lento-operaatioiden johdossa yhdessä NASAn Johnsonin avaruuskeskuksen lennonvalvonnan kanssa ACTS/TOS:n hyötykuorman saattamisessa radalleen sukkulalennolla STS-51 syyskuussa 1993. Seuraavaksi Tani siirtyi OSC:n Pegasus-kantorakettiohjelmaan laukaisuoperaatioiden johtajaksi.


title: Daniel Tani

text: Tani valittiin huhtikuussa 1996 NASAn astronauttikoulutukseen, jonka hän aloitti elokuussa 1996 Johnsonin avaruuskeskuksessa. Hän sai tehtäväspesialistin kelpoisuuden vuonna 1998.


title: Daniel Tani

text: Tani lensi avaruussukkulalennolla STS-108 "Endeavour" vuonna 2001 ISS-avaruusasemalle. Hän vietti 11 päivää avaruudessa, joista yli 4 tuntia avaruuskävelyllä. Seuraavaksi hän lähti 23. lokakuuta 2007 lennolla STS-120 lentoinsinööriksi ISS:n Retkikunta 16:een. Tani suoritti STS-120:n miehistön kanssa yhden avaruuskävelyn ja myöhemmin neljä avaruuskävelyä avaruusasemallaoloaikanaan. Tani palasi Maahan lennolla STS-122 20. helmikuuta 2008.


title: Lapinmaa

text: Lapinmaa tai Lapinmaat () on keskiajalta lähtien esiintyvä nimitys Fennoskandian pohjoisosille, joissa on historiallisena aikana asunut saamelaisia.


title: Lapinmaa

text: Ruotsin Lapinmaiden kuusi historiallista kauppa- ja verotusaluetta olivat:


title: Lapinmaa

text: Vuoden 1751 Strömstadin rajasopimuksessa osa Tornion Lapista luovutettiin Norjalle, missä se nykyään kuuluu Finnmarkin lääniin. Vuonna 1775 Kemin Lapin kaakoisosat irrotettiin lapinmaasta ja liitettiin vasta perustettuun Oulun lääniin. Muilta osiltaan Kemin Lappi on kokonaan ja Tornion Lappi osittain vuoden 1809 rajojen mukaisella Suomen alueella, missä ne muodostavat Lapin historiallisen maakunnan. Muut lapinmaat ovat Ruotsin alueella ja muodostavat Ruotsin Lapin maakunnan.


title: Lapinmaa

text: Lisäksi maantieteellisinä ja kulttuurihistoriallisina alueina tunnetaan Norjassa ja VenäjälläKartta Lapinmaista ja niiden jakautumisesta lapinkyliin.


title: Moottoripyöräilyn Tšekin Grand Prix 2010

text: Tšekin Grand Prix on kauden 2010 10. osakilpailu. Se ajettiin Masaryk Circuitilla Brnossa 14.-15. elokuuta.


title: Moottoripyöräilyn Indianapolisin Grand Prix 2010

text: Indianapolisin Grand Prix on kauden 2010 11. osakilpailu. Se ajettiin Indianapolis Motor Speedwaylla 28.-29. elokuuta.


title: Moottoripyöräilyn San Marinon Grand Prix 2010

text: San Marinon Grand Prix oli kauden 2010 12. osakilpailu. Se ajettiin 4.-5. syyskuuta Misano World Circuitilla. Moto2-luokassa tapahtui onnettomuus, joka vaati yhden kuolonuhrin. Japanilainen Shoya Tomizawa kaatui, jonka seurauksena Alex De Angelis ja Scott Redding ajoivat hänen ylitseen.


title: Moottoripyöräilyn Aragonian Grand Prix 2010

text: Aragonian Grand Prix oli kauden 2010 13. osakilpailu. Se käytiin Ciudad del Motor de Aragónin radalla 18.–19. syyskuuta. Kilpailu korvasi Unkarin Grand Prix'n joka oli tarkoitus järjestää samana vuonna, mutta peruuntui kun Balatonringin rakennustyöt jäivät puolitiehen.


title: Moottoripyöräilyn Malesian Grand Prix 2010

text: Malesian Grand Prix oli kauden 2010 15. osakilpailu. Se ajettiin Sepang International Circuitilla 9.-10. lokakuuta.


title: Moottoripyöräilyn Australian Grand Prix 2010

text: Australian Grand Prix oli kauden 2010 16. osakilpailu. Se ajettiin Phillip Island Grand Prix Circuitilla 16.-17. lokakuuta.


title: Videopelilajityypit

text: Videopelilajityypit ovat videopelien luokittelua varten nimettyjä lajityyppejä. Videopelit jaetaan eri lajityyppeihin pelimekaniikan mukaan sen sijaan että kiinnitettäisiin huomiota visuaalisiin tai kerronnallisiin eroavaisuuksiin.


title: Videopelilajityypit

text: Digitaalisten pelien sisällöt ovat nykyään varsin moninaiset, ja digitaalisista peleistä voidaan hahmotella genreryhmiä monin eri tavoin. Esimerkiksi Mark J. P. Wolf on jakanut pelit 42:een eri genreen. Näitä Wolfin genrejä ovat muun muassa abstraktit pelit, estepelit, flipperipelit, korttipelit, strategiapelit, simulaatiopelit, tasohyppelyt ja takaa-ajopelit. Pelitutkija Thomas H. Apperley taas on nostanut esiin neljä näkökohtaa, jotka tulisi huomioida pelien luokittelussa. Nämä neljä näkökohtaa ovat Apperleyn mukaan laitteisto (PC, pelikonsolit, matkapuhelin, käsikonsolit), ilmenemismuoto, miljöö ja genre. Genrejä Apperleyn luokittelussa on neljä: toimintapelit, simulaatiopelit, strategiapelit ja roolipelit. Erilaisten peligenrejen hahmottaminen onkin haastavaa, koska digitaaliset pelit ovat suhteellisen nuori ilmiö, ja digitaaliset pelit, pelaamisen tavat, pelikulttuuri ja teknologia muuttuvat ja kehittyvät jatkuvasti. Myös digitaalisten pelien pelaajia voidaan jaotella pelaajatyyppeihin sen mukaan, millaisia pelejä he pääasiassa pelaavat.


title: Videopelilajityypit

text: Tappelupeli on videopeligenre, jossa pelaaja ohjaa hahmoa lähitaistelussa toista hahmoa vastaan. Tappelupelit voidaan jakaa kahteen kategoriaan: Beat ’em upeihin ja kaksintaistelupeleihin. Beat ’em up -pelit viittaavat yleensä sivuttaiseen ruudunvieritykseen pohjautuviin tappelupeleihin, joissa edetään suoraviivaisesti ja taistellaan tie auki yleensä päättyen jonkinlaisen loppuvihollisen kohtaamiseen. Näissä katutappelupeleissä ohjaus on yleensä varsin yksinkertainen ja pelin viehätys perustuu erilaisiin vihollisiin. Tunnettuja katutappelupelejä vuosien varrelta ovat pelisarjat "Double Dragon" ja "Streets of Rage". Kaksintaistelupeleissä ollaan vastakkain toisen hahmon kanssa kehässä tai tatamilla. Näissä peleissä taas pääpaino on useissa pelattavissa hahmoissa ja monimutkaisten taisteluliikkeiden opettelemisella. Kaksintaistelupeleistä tunnettuja ovat olleet esimerkiksi pelisarjat "Street Fighter" ja "Mortal Kombat" sekä aikanaan kolmiulotteisen grafiikan tähän genreen tuoneet "Virtua Fighter" ja "Tekken".


title: Videopelilajityypit

text: Ammuntapelit ovat toimintapelejä, joissa pääosassa on ampuminen. Rajaavampaa nimitystä shoot ’em up (sisäpiirissä lyhennettynä ”shmup”) käytetään etenkin vanhemmista ammuntapeleistä, joissa liikkumavapaus on varsin rajoitettu. Joissakin on joko yksi staattinen ruutu taisteluareenana (esimerkiksi "Asteroids" ja "Space Invaders"), tai sitten vihollisia ja pelimaailmaa vieritetään vastaan pelaajasta riippumatta (esimerkiksi "Nemesis" ja "R-Type").


title: Videopelilajityypit

text: Suosituimpia ammuntapelejä ovat ensimmäisen persoonan ammuntapelit (FPS), eli pelattavan hahmon näkökulmasta esitetyt pelit, joissa ase tai sen tähtäin on ruudun keskivaiheilla. Pelityyppi tuli tunnetuksi vuoden 1992 "Wolfenstein 3D":stä ja etenkin vuoden 1993 "Doomista". Vuonna 1995 "Descent" mullisti ensimmäisen persoonan ammuntapelien maailmaa tuomalla täyden 3D-grafiikan. Myöhempiä tunnettuja ensimmäisen persoonan ammuntapelejä ovat muiden muassa "Half-Life" (1998) ja "Halo" (2002). Nämä pelit ovat yleensä moninpelattavia, usein myös verkossa moninpelattavia.


title: Videopelilajityypit

text: Ammuntapeleihin kuuluvat myös valopistoolilla pelattavat pelit. Kolikkopelien valopistoolit korvattiin tietokoneversioissa usein hiirellä ohjattavalla tähtäimellä, mutta moniin pelikonsoleihin on edelleen saatavissa myös kotiin hankittavia valopistooleja. Klassisimpiin ammuntapeleihin kuuluvassa "Cannon Fodderissa" (1993) taas ohjataan sotilasjoukkoa hiirellä.


title: Videopelilajityypit

text: Seikkailupelit ovat juonellisia miettimistä vaativia pelejä. Tämä on yksi varhaisimpia pelityyppejä. Aluksi seikkailupelit olivat tekstipohjaisia (tekstiseikkailut), ja pelityyppi onkin saanut nimensä erään varhaisen ja kuuluisan tekstiseikkailun "Colossal Cave Adventure" mukaan. Graafiset seikkailupelit syntyivät myöhemmin.


title: Videopelilajityypit

text: Yleensä pelattavan hahmon tulee selvittää joukko ongelmia, jutella pelissä esiintyvien henkilöiden kanssa jne. Pelijuoni on lähes poikkeuksetta suoraviivainen, eli loppujen lopuksi tarkoituksena on keksiä se yksi tapa miten juonessa päästään eteenpäin. Peliaiheet vaihtelevat laajasti keskiaikaisista näytelmistä tulevaisuusvisioiden kautta huumoripeleihin. Juonellisesti seikkailupelit edustavat ehkä syvällisintä tietokonepelikategoriaa yhdessä joidenkin seikkailupelimäisten roolipelien kanssa. Graafisten seikkailupelien huippukautta oli 1990-luvun alku. Viime vuosina seikkailupelejä ei ole julkaistu kovinkaan paljon, vaan on keskitytty yksinkertaisimpiin pelityyppeihin. Joitakin puhdasverisiä seikkailupelejä on kuitenkin viime vuosinakin tehty. Varhaisempia tärkeitä seikkailupelitaloja olivat esimerkiksi Sierra Online ja LucasArts.


title: Videopelilajityypit

text: Toimintaseikkailut ovat pelejä, jotka yhdistävät toimintapeliin seikkailupelimäisiä elementtejä, kuten kerättyjen tavaroiden käyttöä oikeissa paikoissa ja usein myös juonta eteenpäin vieviä kertovia jaksoja. Pelimaailmassa liikkuminen on myös usein vapaampaa kuin puhtaammissa toimintapeleissä. Pelityypin edustajia ovat muun muassa "Prince of Persia", "Tomb Raider", "Zelda" ja "Metroid".


title: Videopelilajityypit

text: Tasohyppelyt ovat pelejä, joissa pelihahmo hyppii pelimaailmassa, joka koostuu yleensä eri korkeuksilla olevista tasoista. Pelissä on yleensä tarkoitus edetä eteenpäin vihollisia vältellen ja mahdollisesti myös esineitä keräillen ja ongelmia ratkaisten. Joissakin tasohyppelypeleissä voi myös ampua, mutta se ei ole pelityypin keskeisin elementti. Klassiset tasohyppelypelit ovat yleensä sivulta kuvattuja, mutta uudemmissa peleissä käytetään yleensä kolmannen osapuolen perspektiivistä esitettyä 3D-grafiikkaa. Kuuluisimpia tasohyppelypelejä ovat "Mario", "Donkey Kong", "Crash Bandicoot" ja "Sonic".


title: Videopelilajityypit

text: Hiiviskelypelit yhdistävät toiminta-, ammunta- ja pulmapelejä. Niissä tehtävänä on välttää tekoälyn ohjaamia vihollisia, ja suorittaa tehtäviä niiden huomaamatta. Vihollisten tappaminen on yleensä rajoitettua, ja sen pitäisi tapahtua vain harkinnan jälkeen. "Splinter Cell", "Hitman", "Sly Raccoon", "Thief" ja "Metal Gear Solid" ovat tunnettuja hiiviskelypelisarjoja.


title: Videopelilajityypit

text: Ajopeleissä ohjataan jotain kulkuvälinettä, useimmiten autoa tai moottoripyörää, mutta joskus myös jotain keksittyä laitetta. Tavoitteena on yleensä selviytyä pelissä olevista radoista mahdollisimman lyhyessä ajassa, mikä vaatii usein jatkuvaa harjoittelua. On myös pelejä, joissa tärkeintä ei ole ensimmäisenä maaliin pääsy vaan muiden autojen romuttaminen joko törmäämällä tai käyttämällä aseita. Varhainen lajityypin edustaja on "Pole Position" (1982). Ajopelejä ja ajosimulaattoreita varten on olemassa erillisiä rattiohjaimia.


title: Videopelilajityypit

text: Lentopelit ovat pelimäisempiä kuin varsinaiset lentosimulaattorit tai simulaatiopelit.


title: Videopelilajityypit

text: Simulaatiopelit ovat viihdekäyttöön tarkoitettuja simulointeja tietokonesimulaation keinoilla.


title: Videopelilajityypit

text: Simulaatiopeleissä pyritään yleensä mallintamaan mahdollisimman tarkasti jonkin tietyn kulkuvälineen, kuten lentokoneen, laivan, sukellusveneen, avaruusaluksen tai auton käyttäytymistä. Simulaattoripelien esimuotona voidaan pitää lentäjien koulutukseen jo vuosikymmenten ajan käytettyjä lentosimulaattoreita.


title: Videopelilajityypit

text: Strategiapeli on peli, jossa kaksi tai useampi osapuoli yrittää saavuttaa pelin voittoon johtavan tavoitteensa tekemällä suunnitelmia ja toteuttamalla ne vastustajan tai vastustajien päihittämiseksi. Kuvakulma on yleensä sijoitettu pelikentän yläpuolelle, jonka ansiosta pelaaja saa selkeän käsityksen taistelun tapahtumista ja kykenee siirtämään yksiköitään vaivattomasti paikasta toiseen. Strategiapeleissä on usein aiheena sota, joko kuviteltu tai maailmanhistoriasta otettu. Vuoropohjainen strategiapeli tarkoittaa peliä, jossa pelaaja(/t) ja tietokone odottavat toisen osapuolen siirtoa ennen kuin pääsevät itse vaikuttamaan peliin. Kyseinen pelimuoto on usein rinnastettavissa lautapelien mekaniikkaan. Suosittuja vuoropohjaisia strategiapelejä ovat "Civilization" ja "Worms".


title: Videopelilajityypit

text: Strategiapelejä, joissa ei ole vuoroja, vaan joissa tapahtumat elävät koko ajan, kutsutaan reaaliaikaisiksi strategiapeleiksi ("RTS– Real Time Strategy"). Alkuperäinen sana ”strategia” viittaa enemmän sodan suuriin linjoihin kuin nykyisissä reaalistrategioissa esiintyvään yksittäisten yksiköiden komentamiseen, ja nämä pelit muistuttavatkin toisinaan enemmän taktiikka- kuin strategiapelejä, vaikka taktinen ajattelu on niissäkin tärkeää. Pääasia reaalistrategiapeleissä on yleensä tukikohtien ja joukkojen rakentelu. Samalla pitää kerätä resursseja ympäristöstä. Suosittuja RTS-pelejä ovat muun muassa "StarCraft" ja "Command and Conquer" -sarja.


title: Videopelilajityypit

text: Myös "Dota" ja "League of Legends" -tyyppiset verkkopelit on joskus luettu RTS-genren alle, ja niistä on käytetty nimitystä "Action real-time strategy". Nämä pelit poikkeavat kuitenkin perinteisestä RTS-peleistä ja lajityypille on oma nimitys , (MOBA).


title: Videopelilajityypit

text: Jonkinlaisena strategiapelin ja simulaation välimuotona voidaan pitää erilaisia valtion tai kaupungin toimintaa simuloivia kaupunkisimulaattoripelejä tai kaupunginrakennuspelejä, joissa voidaan käsitellä esimerkiksi paikallisen junaliikenteen kulkua. Näitä pelejä ovat "SimCity"-pelisarja, "" ja "A-Train".


title: Videopelilajityypit

text: Vaihtoehtoisesti voidaan käsitellä kokonaisen kansakunnan kehitystä historian alkuhämäristä tulevaisuuteen kuten peleissä "Populous", "Mega Lo Mania" ja "Spore". Näitä pelejä kutsutaan jumalpeleiksi.


title: Videopelilajityypit

text: Tietokoneroolipeleillä ("RPG") tarkoitetaan pelejä, joissa yleensä ohjataan tiettyä hahmoa tai hahmoryhmää, joiden ominaisuudet ja taidot kehittyvät pelin edetessä. Tietokoneroolipelit eivät oikeastaan ole aitoja roolipelejä, koska niissä pelaaja ei esitä mitään roolia. Roolipelit voivat olla joko vakavampia, juonellisia pelejä joissa pääpaino on ongelmien ratkaisussa ja juonen edistämisessä, tai nopeatempoisempia taistelupelejä. Niin sanottuihin pöytäroolipeleihin verrattuna tietokoneroolipelit ovat poikkeuksetta rajoittuneempia, koska niistä puuttuu kokonaan hahmojen roolin esittäminen, ja vain muutamassa on edes pyritty lähestymään perinteisiä roolipelejä. Roolipelit sijoittuvat yleensä fantasiamaailmaan tai dystopiseen tulevaisuuteen (Fallout).


title: Videopelilajityypit

text: Urheilupeleillä tarkoitetaan pelejä, joissa pelataan jotain tunnettua tai keksittyä urheilulajia tietokoneen ruudulla. Pelit ovat toteutustavoiltaan hyvin vaihtelevia, ja niiden yhdistävä tekijä on lähinnä aihepiiri. Jotkin pelit yrittävät jäljitellä käytössä olevien ohjauslaitteiden puitteissa oikeaa urheilusuoritusta — esimerkiksi Commodore 64:lla aikanaan suositun "Decathlon" -kymmenottelupelin 1 500 metrin juoksussa pelaaja vatkaa peliohjainta mahdollisimman nopeasti usean minuutin ajan. Useimmat urheilupelit keskittyvät kuitenkin muihin paremmin jäljiteltävissä oleviin osa-alueisiin. Pöytätenniksestä ideansa saanutta "Pongia" voidaan pitää yhtenä ensimmäisistä urheilupeleistä.


title: Videopelilajityypit

text: Partypelit ovat pelejä, jotka on suunniteltu monen pelaajan illanviettopeleiksi. Partypelit koostuvat yleensä joukosta minipelejä, joissa pelaajat mittelevät paremmuudesta. Minipeleille on tyypillistä suhteellisen lyhyt (yleensä alle minuutin) kesto sekä helppo opittavuus. Pelaajien lukumäärä vaihtelee yhden ja neljän pelaajan välillä, mutta joitakin pelejä voidaan pelata jopa 16 pelaajan voimin vuorottelemalla. Tunnettuja partypelejä ovat pelisajat "Guitar Hero", "Mario Party", "Buzz!" ja "Singstar".


title: Videopelilajityypit

text: Luolalentelyiksi kutsutaan pelejä, joissa keskeisenä elementtinä on inertia- ja painovoimalakeja noudattavan avaruusaluksen ohjailu kaksiulotteisessa luolamaisessa maastossa. Lajin esi-isä on Atarin kolikkopeli Lunar Lander (1979) ja sen tärkeimpiä varhaisia edustajia ovat Gravitar (Atari, 1982) ja siitä innoituksensa saanut usealle kotitietokoneelle julkaistu "Thrust", sekä alun perin Unix-työasemille 1990-luvun alussa kehitetty "XPilot", joka mahdollisti moninpeluun Internetissä. Fysiikan lakeja noudattava avaruusalus oli kuitenkin keskeisessä osassa jo aiemmissa peleissä, aina 1960-luvun "Spacewarista" alkaen. Nykyisin luolalentelyiksi kutsutaan erityisesti sen Suomessa suosittua ja suomalaisten harrastelijoiden viljelemää moninpelattavaa alalajia, jossa ideana on ampua kanssapelaajat mitä mielikuvituksellisimmilla aseilla. Genren suosittuja edustajia ovat "Turboraketti", "Auts" sekä "Wings" (1996). Uusimpia genren pelejä ovat muun muassa suomalaiset "Wings 2" ja "Nano".


title: Videopelilajityypit

text: Oppimispelit ovat pelejä, joiden avulla pyritään opettamaan lapsille kouluaineita tai muita asioita. On epäselvää, voidaanko opetuspelejä pitää omana genrenään, koska ne yleensä perustuvat johonkin muuhun tietokonepelien tyyppiin. Suurena haasteena opetuspeleissä on saada lapset todella viihtymään opettavaisen pelin ääressä. Parhaat opetuspelit ovat onnistuneet tässä. Tietenkin myös muiden genrejen peleistä voi oppia: esimerkiksi realistiset strategiapelit opettavat historiaa ja seikkailupelejä pelaamalla voi oppia vieraita kieliä.


title: Videopelilajityypit

text:
Hyötypelit ovat pelejä, joiden tarkoituksena on valjastaa perinteisesti viihteelliset pelit hyötykäyttöön, oli
tarkoituksena sitten opetus, koulutus, liikunta, propaganda tai mainostus. Hyötypelitermi (engl. serious game) sai alkunsa Serious Games Initiativen luomisen yhteydessä vuonna 2002. Yksi kansainvälisesti tunnetuimmista hyötypeleistä on "America’s Army" (2002).


title: Videopelilajityypit

text: Pulmapelien perusidea on yleensä yksinkertainen, mutta ongelmien ratkominen voi olla hyvinkin haastavaa. Pulmapeleissä eli älypeleissä vaaditaan tyypillisesti kykyä tehdä loogisia päätelmiä, hahmottaa asioita ja joskus myös nopeita päätöksiä - yleensäkin tavallista enemmän pohdintaa joihinkin muihin lajityyppeihin verrattuna. Pulmapelit eivät yleensä ole ohjelmistoteknisesti niin monimutkaisia kuin monet muut pelityypit, ja uudenlaisten pulmapelien kehittäminen vaatii myös paljon kokeilevaa luovuutta, joten niitä kehitetään melko paljon harrastelijapohjalta. Klassisia pulmapelejä ovat esimerkiksi "Tangram", "Tetris", "Boulder Dash" ja "Lemmings". Modernimpia pulmapelejä edustaa esimerkiksi "Portal".


title: Videopelilajityypit

text:
Sokkelopelejä on julkaistu kolikkopeleinä videopelien alkuaikoina. Esimerkkeinä Atarin julkaisema "Gotcha" sekä Namcon "Pac-Man".
Sokkelopeleistä on kehittynyt muun muassa matkapuhelimien "Matopeli".


title: Videopelilajityypit

text: Lajityypistä on tullut lähinnä pelimekaniikka muissa peleissä kuten luolahiiviskelyissä ().


title: Videopelilajityypit

text: Tykkipeleiksi kutsutaan pelejä, joissa yritetään osua toiseen pelaajaan laukaisemalla ammuksia, joille määrätään korotus ja lähtönopeus. Lajityypin edustajia ovat klassinen DOS-ajan "Scorched Earth", "Worms"-pelisarjan pelit ja "Angry Birds". Myös MS-DOS:in mukana tuli yksinkertainen QBasicilla ohjelmoitu "Gorillas", jossa gorillat heittelivät toisiaan räjähtävillä banaaneilla. Peleihin luodaan monipuolisuutta ja huumoria sallimalla mitä mielikuvituksellisimpia ammuksia.


title: Videopelilajityypit

text: Klassisten pelien videopelisovitukset on yksi vanhimmista tietokonepelityypeistä. Klassisia pelejä ovat esimerkiksi lauta- ja korttipelit, joiden pelaamiseen ei perinteisesti käytetä tietokonetta. Pelien tietokonesovituksissa kone korvaa yleensä sekä pelivälineet että mahdollisen peliseuran. Perinteisten pelien (erityisesti ristinollan) tietokonesovellukset edustavat varhaisimpia tietokonepelejä. Monet ohjelmat tarjoavat myös mahdollisuuden pelata toisen ihmisen kanssa joko samalla koneella tai tietoverkon yli. Esimerkiksi tietokoneshakin historia alkaa jo 1950-luvulta. Kiinalainen mahjong-peli on shakin jälkeen useimmin tietokoneelle siirretty lautapeli.


title: Videopelilajityypit

text: Interaktiivinen fiktio on videopelien ja kirjallisuuden välimuoto. Lajityypin pelissä voi olla ääntä, kuvaa ja animaatiota (ks. visual novel).


title: Moottoripyöräilyn Portugalin Grand Prix 2010

text: Portugalin Grand Prix oli kauden 2010 17. osakilpailu. Se ajettiin 30.-31. lokakuuta Autódromo do Estorilissä.


title: Meaghan Waller

text: Meaghan Waller (s. 16. huhtikuuta 1989) on kanadalainen malli, joka voitti vuonna 2009-2010 Canada's Next Top Model -kilpailun. Waller syntyi Winnipegissä, Manitobassa. Hänen äitinsä nimi on Kelly Waller ja isän Charless Waller. Meaghanilla on pikkusisko, Nancy, joka toimii myös mallina.


title: Moottoripyöräilyn Valencian Grand Prix 2010

text: Valencian Grand Prix oli kauden 2010 18. ja samalla viimeinen osakilpailu. Se ajettiin Circuit Ricardo Tormolla 6.-7. marraskuuta.


title: Lehtosinijuuri

text: Lehtosinijuuri ("Mercurialis perennis") on vaatimaton, tyräkkikasveihin kuuluva myrkyllinen ruohomainen lehtokasvi.


title: Lehtosinijuuri

text: Monivuotinen lehtosinijuuri on 25–40 senttimetriä korkeaksi kasvava juurakon turvin talvehtiva ruohokasvi. Kuivana juurakko värjäytyy siniseksi, mistä suvun nimi tulee. Varsi on haarautumaton, liereä, suomuinen ja tavallisesti tyviosastaan lehdetön. Lehdet ovat puikeat, tiheästi matalahammaslaitaiset ja tummanvihreät. Lehtiasento on vastakkainen ja varressa on pienet korvakkeet. Mitättömät kukat ovat yksineuvoisia ja vihertäviä. Laji on kaksikotinen eli hede- ja emikukat ovat eri kasviyksilöissä. Hedetähkät ovat pitkäperäisiä ja harsuja, pitkäperäiset emikukat ovat yksittäin tai pareittain lehtihangoissa. Suomessa lehtosinijuuri kukkii toukokuussa.


title: Lehtosinijuuri

text: Useimmista tyräkkikasveista poiketen lehtosinijuuri on maitiaisnesteetön.


title: Lehtosinijuuri

text: Lehtosinijuuri on eurooppalainen kasvilaji, jota tavataan Ranskasta ja Britteinsaarilta Länsi-Venäjälle. Etelässä levinneisyysalue rajoittuu Etelä-Italiaan ja Pohjois-Kreikkaan, pohjoisessa Fennoskandian eteläosiin ja Viroon. Suomessa lehtosinijuuri on harvinainen eteläinen laji, joka kasvaa vain parhaissa lehdoissa. Pääosin sen kotoiset esiintymät sijaitsevat Uudenmaan alueella. Lisäksi lehtosinijuuri kasvaa muutamissa paikoissa Ahvenanmaalla ja Varsinais-Suomessa. Laji on rauhoitettu Ahvenanmaalla.


title: Lehtosinijuuri

text: Lehtosinijuuri kasvaa lehdoissa, muun muassa pähkinäpensas- ja harmaaleppälehdoissa sekä jalopuumetsissä. Laji on kalkinsuosija.


title: Sairaala (televisiosarja)

text: Sairaala on suomalainen dokumentaarinen televisiosarja, jota esittää Nelonen. Pääasiassa Sairaala tosi-TV-sarja kertoo Tampereen yliopistollinen sairaalan jokapäiväisestä toiminnasta. Ohjelmassa pureudutaan pääasiassa kymmeniseen TAYSin työntekijään ja heidän työhönsä päivittäin. Sairaala kuuluu tv-tuotantoyhtiö Moskito Televisionin tuotantoihin.


title: Samppalinnan tuulimylly

text: Samppalinnan tuulimylly on Turussa sijaitseva, 1860 valmistunut tuulimylly, joka nykyään on yksi kaupungin nähtävyyksistä. Myllyn läheisyydessä toimii Samppalinnan kesäteatteri.


title: Samppalinnan tuulimylly

text: Turun Myllysilta on nimetty tuulimyllyn mukaan.


title: Samppalinnan tuulimylly

text: Myllyn ja sen vieressä sijaitsevan asuinrakennuksen rakennutti 1859-1860 laivuri Juho Antinpoika (J. Andersson), joka laivurina ja kapteenina näki liiketoimintamahdollisuuden laivakorppujen valmistuksessa. Hänen kuoltuaan vuonna 1866 mylly siirtyi laivuri Adolf Tengströmille. 1880-luvulla myllyn omistivat herrat nimeltä Nordström ja Lundgren toisen toimiessa myllärinä ja toisen leipurina.


title: Samppalinnan tuulimylly

text: Toiminta jatkui 1900-luvun vaihteeseen asti. Viimeisenä omistajana oli Johan Christian Thomé. Osasyynä myllyn toiminnan pysähtymiseen olivat myllyn rapistuneet siivet, joita Thomélla ei ollut varaa korjata, mutta myös vahvemmat kilpailijat jättivät myllyn varjoonsa.


title: Samppalinnan tuulimylly

text: Tarkoituksena oli 1900-luvun alkupuolella rakentaa tontille sairaala Eschnerin vapaasairaalasäätiön varoin, mutta inflaatio ja tontin sopimattomuus sairaalalle estivät suunnitelmat.


title: Black Sabbathin diskografia

text: Tämä on Black Sabbathin diskografia.


title: Plymouth Barracuda

text: Plymouth Barracuda on Chrysler Corporationin Plymouth-osaston valmistama kaksiovinen, coupe-mallinen henkilöauto, jota valmistettiin vuosina 1964-1974. Jälkimmäisellä vuosikymmenellä Barracudan suosio kääntyi laskuun ja sen valmistus lopetettiin 1974.


title: Plymouth Barracuda

text: Kun Fordin suunnitelmat Ford Mustangista vuotivat julkisuuteen, Chrysler Corporationille tuli kiire saada sarjavalmistukseen Mustangille sopiva kilpailija. Uuden tuotteen pohjaksi valittiin Plymouth Valiant, jonka keulaa ja hytin takaosaa muutettiin urheilullisempaan suuntaan. Uuden mallin nimeksi laitettiin "Barracuda" koska aikakausi suosi eläinten nimiä autotuotannossa kuten Mercury Cougar (puuma) ja Dodge Charger (sotaratsu).


title: Plymouth Barracuda

text: Chrysler Corporation Barracudan ensimmäistä sukupolvea valmistettiin vuosina 1964-1966. Moottorivaihtoehtoina olivat 2 786 cm³ ja 3 678 cm³:n 6-sylinteriset rivimoottorit, tai 8-sylinterinen V-moottori. Jäkimmäinen moottorivaihtoehto antoi 235 hevosvoima ja teki autosta Ford Mustangia nopeamman. Lehdistö ylisti Barracudaa "täydellisenä autona suorituskyvyn ja käytännällisyyden kannalta katsottuna". Autojen ostajat eivät kuitenkaan innostuneet Barracudan muotoilusta ja suurin osa kritiikistä kohdistui suureen sivuille taipuvaan takaikkunaan.


title: Plymouth Barracuda

text: Barracudaa valmistettiin vuoden 1964 aikana 23 443 kappaletta. Seuraavana vuonna mallin kysyntä lisääntyi ja Barracudaa rekisteröitiin yli 60 000 autoa.


title: Plymouth Barracuda

text: Barracudan toista sukupolvea valmistettiin vuosina 1967-1969. Auton suuri takaikkuna oli muuttunut pienemmäksi, mutta malli pohjautui yhä monin osin Valiantiin. Moottorivaihtoehdot olivat samat kuin vuotta aiemmin.


title: Plymouth Barracuda

text: Kolmannen sukupolven Barracuda ei enää pohjautunut Valiantiin, vaan jakoi korimallin uuden Dodge Challengerin kanssa. Uusi korimalli oli nimeltään "E-Body." Tämä sukupolvi ja mallin viimeiseksi ja sitä valmistettiin vuosina 1970-1974. Autosta oli kolme perusversiota joista kalleimman mallin 'Cudan oli mahdollisuus saada myös avomallina. Barracudan pienempien moottoreiden säilyessä suurin piirtein ennallaan 'Cuda-versioon oli tarjolla joko 6 276 cm³, 6 981 cm³ tai 7 219 cm³:n moottorit, joista viimeksi mainittu kolmella kaksikurkkuisella Holley-kaasuttimella varustettu 440 Six-Pack tuotti 395 hevosvoimaa. Vuoden 1970 Barracudia valmistettiin yli 55 000 kappaletta , mutta suurimman moottorivaihtoehdon halusi vain 652 ostajaa.


title: Plymouth Barracuda

text: Seuraavien kahden vuoden aikana Barracudan myynti putosi yli puolella. Kohoavat vakuutusmaksut ja uudet päästömääräykset rajottivat "muskeliautojen" kysyntää ja 1974 oli Barracudan viimeinen tuotantovuosi. Päätösvuoden aikana Barracudan tuotantolinjalla valmistui hieman yli 11 000 autoa.


title: Smolenskin sotilaslentokenttä

text: Smolenskin sotilaslentokenttä eli Smolenskin pohjoinen lentokenttä on Venäjän Smolenskin kaupungin keskustan pohjoispuolella sijaitseva sotilaslentoasema. 2 500 metrin betonisella itä-länsisuuntaisella kiitotiellä varustettu lentokenttä on Venäjän ilmavoimien ylläpitämä.


title: Smolenskin sotilaslentokenttä

text: Sotilaslentokentän puutteellinen varustus nousi esiin Puolan presidentin ja hänen seurueensa menehtymiseen johtaneen Smolenskin lento-onnettomuuden 2010 johdosta. Sotilaslentokentän navigointilaitteistoa kuvattiin lehtitiedoissa puutteelliseksi huonon sään siviililentojen turvaamiseen. Lennonjohtaja olikin kehottanut lentäjää laskeutumaan esimerkiksi Minskiin.


title: Smolenskin sotilaslentokenttä

text: Noin 4 kilometriä Smolenskin keskustan eteläpuolella on toinen, lyhyemmällä 1 600 metrin betonikiitoradalla varustettu, lähinnä pienemmille koneille tarkoitettu Smolenskin siviililentokenttä , (koordinaatit ).


title: Representaatio (taide)

text: Representaatio on taidetta, jossa on kuvaamista tai esittämistä. Representaatio korostaa kuvan tutkimuksen terminä toisaalta kuvatun kohteen ja itse kuvauksen eroa. Tällöin esimerkiksi maisemasta tehty maalaus on maiseman representaatio. Toisaalta representaatio korostaa katsojan osuutta kuvan hahmottamisessa.


title: Adriana Karembeu

text: Adriana Karembeu (syntyjään Adriana Sklenaříková, s. 17. syyskuuta 1971, Brezno, Tšekkoslovakia) on slovakialainen malli ja näyttelijä. Hän esiintyi Guinness World Recordsissa pitkäjalkaisimpana naismallina.


title: Adriana Karembeu

text: Adriana Karembeu syntyi Breznossa, kaupungissa Keski-Slovakiassa vuonna 1971. Hänen äitinsä on slovakialainen ja hänen isänsä on tšekkiläinen. Hänellä on sisko nimeltään Natalia Sklenaříková. Ensin hän opiskeli lääketiedettä Kaarlen yliopistossa Prahassa, mutta luopui opiskeluistaan, kun hänestä tuli malli vuonna 1997.


title: Adriana Karembeu

text: Adriana lensi Pariisiin ja aloitti uransa mallina. Hän työskenteli useille tunnetuille tuotemerkeille, mukaan lukien Givenchy, Lanvin ja Roberto Cavalli. Yhdysvalloissa hän työskenteli mallina Victoria's Secretissä. Hän myös esiintyi useiden lehtien kannessa , mukaan lukien "Elle", "Vanity Fair", "GQ" ja "Cosmopolitan".


title: Adriana Karembeu

text: Adriana on esiintynyt muutamissa elokuvissa ja televisiosarjoissa. Hän näytteli itseään elokuvassa "Ready to Wear" (1994) Claudia Schifferin, Naomi Campbellin ja Helena Christensenin kanssa. Hän myös näytteli elokuvassa "Asterix olympialaisissa" (2008).


title: Adriana Karembeu

text: Heinäkuussa 2008 hän esiintyi ranskalaisessa ohjelmassa "Rendez-vous en terre inconnue", jossa hän vietti kaksi viikkoa erään heimon kanssa Etiopiassa.


title: Adriana Karembeu

text: Helmikuussa 2011 hän oli kilpailijana ranskalaisessa versiossa ohjelmasta "Dancing with the Stars".


title: Adriana Karembeu

text: Adriana Karembeu meni naimisiin ranskalainen jalkapalloilija Christian Karembeun kanssa joulukuussa 1998. He erosivat maaliskuussa 2011. Heillä ei ole lapsia.


title: Representaatio

text: Representaatio voi tarkoittaa seuraavia:


title: Kristina Wayborn

text: Kristina Wayborn (syntyjään Britt-Inger Johansson, s. 24. syyskuuta 1950) on ruotsalainen näyttelijä.


title: Kristina Wayborn

text: Wayborn valittiin Miss Ruotsiksi vuonna 1970, ja hän oli semifinalisti ja Miss Universum -ehdokkaana samana vuonna. Hänet valittiin myös Miss Skandinaviaksi.


title: Kristina Wayborn

text: Hän sai vuonna todennäköisesti tunnetuimman roolinsa James Bond -elokuvassa "Octopussy" (1983), jossa hän näytteli Magdaa.


title: Kristina Wayborn

text: Hän myöhemmin esiintyi yhdysvaltalaisissa televisiosarjoissa, kuten sarjoissa "Lemmenlaiva", "MacGyver", "Dallas" ja "Baywatch".


title: Ogyū Sorai

text: Ogyū Sorai () (21. maaliskuuta 1666, Edo Japani – 28. helmikuuta 1728, Edo), kirjanimeltään Butsui Sora, oli kungfutselainen filosofi. Häntä on sanottu Tokugawa-kauden merkittävimmäksi filosofiksi. Hän tutki pääasiassa kungfutselaisuuden opetusten soveltamista hallinnossa ja sosiaalisessa järjestyksessä. Japanissa oli tapahtunut taloudellisia ja poliittisia epäonnistumisia ja vanhat instituutiot olivat heikentyneet. Sorai hylkäsi uuskungfutselaisuuden moralismin ja tarkasteli asioita antiikin teosten näkökulmasta. Hän piti tärkeänä, että ihmiset pystyivät ilmaisemaan tunteitaan ja suosi erityisesti kiinalaista kirjallisuutta. Sorai saavutti opetuksillaan suuren suosion ja hänen perustamastaan koulukunnasta tuli merkittävä kungfutselaisuuden suuntaus.


title: Ogyū Sorai

text: Sorain isä oli Tokugawa Tsunayoshin henkilökohtainen lääkäri. Sorai tutki Zhu Xin uuskungfutselaisuutta ja vuonna 1690 hänestä tuli kiinalaisten klassisten teosten opettaja. Hän palveli Tsunayoshin neuvonantajana toiminutta Yanagisawa Yoshiyasua vuodesta 1696. Tsunayoshin kuoleman jälkeen vuonna 1709 hän ryhtyi kehittämään omaa filosofiaansa.


title: Christoph Franke

text: Christoph Franke (s. 20. joulukuuta 1944) on saksalainen jalkapallovalmentaja ja entinen pelaaja.


title: Christoph Franke

text: Franke pelasi juniorina BSG Aktivist Martin Hoop Mülsenissa ja BSG Motor Zwickaussa nousten DDR:n juniorimaajoukkueeseen. Hän pelasi vuosina 1962–1963 kolmesti Saksan demokraattisen tasavallan juniorimaaotteluissa. Aikuisten sarjoissa Franken ura alkoi 1963 Lokomotive Leipzigin joukkueessa, joskin hän sai odottaa liigadebyyttiään toukokuuhun 1965. Kaikkiaan Franke pelasi Lokomotivessa 73 liigaottelua iskien niissä kolme maalia. Lokomotiven vuosinaan hän suoritti myös liikunnanopettajan tutkinnon Leipzigin urheiluakatemiassa.


title: Christoph Franke

text: Vuonna 1969 Franke siirtyi FC Karl-Marx-Stadtiin, jossa pelasikin uransa loppuun saakka. Seura putosi DDR-Oberligata keväällä 1970, mutta visiitti toisella sarjatasolla jäi vain yhteen kauteen. Kaikkiaan Franke urakoi Karl-Marx-Stadtissa 162 liigaottelua tehden niissä 20 maalia. Hän lopetti uransa vuonna 1978.


title: Christoph Franke

text: Pelaajauransa jälkeen Franke jatkoi FC Karl-Marx-Stadtin organisaatiossa juniorivalmentajana luotsaten juniori-Oberligassa pelannutta joukkuetta vuosina 1983–1985. Kolme vuotta myöhemmin hän siirtyi Hans Meyerin apuvalmentajaksi edustusjoukkueen miehistöön. Kaksikko johdatti seuran parhaimmillaan DDR-Oberligan hopealle 1990. Myös FDGB-Pokalissa tuli hopeaa edellisvuonna. Saksan jälleenyhdistymisen jälkeen seura muutti nimensä Chemnitzer FC:ksi ja kaksikko johdatti seuran Saksan cupin välieriin 1993.


title: Christoph Franke

text: Päävalmentajadebyyttinsä Franke teki toukokuussa 1996 Chemnitzerissä. Franken johdolla seura voitti Regionalligan mestaruuden 1999 ja nousi takaisin 2. Bundesliigaan. Tulokset eivät kuitenkaan tyydyttäneet seurajohtoa ja hän sai potkut syyskuussa 2000. Tämän jälkeen Franke palasi valmentajaksi heinäkuussa 2001 siirryttyään Dynamo Dresdenin päävalmentajaksi. Debyyttikaudellaan hän luotsasi Dynamon Oberliga Nordostin mestariksi ja nousuun Regionalligaan. Hyvät esitykset jatkuivat myös tulevilla kausilla ja keväällä 2004 Dynamo sijoittui Regionalligassa toiseksi ja nousi 2. Bundesliigaan, jossa tuli kauden 2004–2005 päätteeksi hienosti kahdeksas sija. Toinen kausi toiseksi korkeimmalla sarjatasolla ei kuitenkaan sujunut seurajohtoa tyydyttävällä tavalla ja Franke sai potkut joulukuussa 2005.


title: Christoph Franke

text: Huhtikuussa 2008 Franke palasi Chemnitzerin peräsimeen, mutta pesti päättyi jo heinäkuussa.


title: Melankolian anatomia

text: Melankolian anatomia, täydelliseltä nimeltään "The Anatomy of Melancholy, What it is: With all the Kinds, Causes, Symptomes, Prognostickes, and Several Cures of it. In Three Maine Partitions with their several Sections, Members, and Subsections. Philosophically, Medicinally, Historically, Opened and Cut Up.", on Robert Burtonin kirjoittama vuonna 1621 julkaistu teos.


title: Melankolian anatomia

text: Päällisin puolin toes vaikuttaa lääketieteen oppikirjalta, jossa Burton soveltaa laajaa osaamistaan skolastisesti melankolian käsittelyyn.


title: Melankolian anatomia

text: Vaikka teos on kirjoitettu lääketieteellisen tekstin muotoon, on se myös "sui generis" tieteellisenä tai filosofisena teoksena. Burton käsittelee asiaa huomattavan laajasti ja käyttää melankoliaa linssinä, jonka läpi ihmisten tunteita ja ajatuksia voidaan analysoida. Teos käsittelee muun muassa ruuansulatusta, peikkoja ja Amerikan maantiedettä.


title: Melankolian anatomia

text: Burton kirjoitti teoksesta yhteensä viisi eri versiota. Siitä huolimatta teos on usein myyty loppuun, erityisesti vuosina 1676–1800. Alkuperäistä käsikirjoitusta ei ole säilynyt, joten nykyiset painokset ovat enemmän tai vähemmän tarkkoja jäljennöksiä, aiemmin julkaistuista painoksista.


title: Afrikan aarre

text: Afrikan aarre ("Beat the Devil") on John Hustonin ohjaama elokuva vuodelta 1953. Sen käsikirjoituksen tekivät Huston ja Truman Capote, ja se perustuu löyhästi brittiläisen toimittajan ja kriitikon Claud Cockburnin samannimiseen romaaniin, jonka tämä kirjoitti salanimellä James Helvick. Huston suunnitteli elokuvasta parodiaa aiemmasta mestariteoksestaan "Maltan haukka" ja muista lajin elokuvista.


title: Afrikan aarre

text: Käsikirjoitusta kehiteltiin päivittäin kuvausten edetessä. Se kertoo vehkeilijä- ja tyhjäntoimittajajoukkion seikkailuista heidän ollessaan menossa esittämään valtausvaatimuksia Keniassa alueelle, jossa on runsas uraaniesiintymä. He odottelevat pienessä italialaissatamassa päästäkseen lähtemään matkaan huono-onnisella hakurahtialuksella, joka on menossa Mombasaan. Tähtinäyttelijöinä elokuvassa ovat Humphrey Bogart, Jennifer Jones, Gina Lollobrigida, Robert Morley, Peter Lorre sekä Bernard Lee, joka myöhemmin nousi maineeseen James Bond -elokuvien "M:nä". Bogartin menetettyä auto-onnettomuudessa hampaitaan osan tämän repliikeistä jälkiäänitti Peter Sellers.


title: Afrikan aarre

text: Tämä Hustonin teos ei solahda helposti mihinkään valmiiseen luokkaan, sillä sitä on luonnehdittu milloin trilleriksi, komediaksi, draamaksi, rikoselokuvaksi ja romanttiseksi elokuvaksi. Ennen kaikkea se on parodia siitä film noir -tyylistä, jonka uranuurtaja Huston itse oli, ja sellaisena se on myöhemmin saanut kulttiaseman.


title: Afrikan aarre

text: Kriitikkojen vastaanotto ei ollut erityisempi (joskin National Board of Review valitsi sen 1954 kymmenen parhaan joukkoon), ja siihen päättyi Hustonin uran takaa-ajofilmien vaihe. Huonosta kaupallisesta menestyksestä huolimatta elokuva on sittemmin saanut kulttiaseman.


title: Afrikan aarre

text: Humphrey Bogart ei pitänyt elokuvasta, ehkä siksi, että hän menetti sen rahoittamisessa paljon omia varojaan, ja sanoi: "Siitä pitävät vain huijarit." Roger Ebert toteaa, että elokuvaa on luonnehdittu ensimmäiseksi camp-elokuvaksi. Elämäkerrallisissa elokuvissa "Kunniaton" (2006) ja "Capote" (2005) Truman Capote, jota niissä esittävät Toby Jones ja Philip Seymour Hoffman, muistelee "Afrikan aarteen" kuvausaikoja.


title: Ramsayiitti

text: Ramsayiitti on ketjusilikaatteihin kuuluva mineraali. Sitä esiintyy muun muassa Kuolan niemimaalla ja Grönlannissa nefeliinisyeniiteissä ja pegmatiiteissa. Mineraali on saanut nimensä suomalaisen Wilhelm Ramsayn mukaan. Sitä kutsutaan joskus "lorenzeniitiksi" tanskalaisen mineralogin Johannes Theodor Lorenzenin (1855–1884) mukaan


title: Ramsayiitti

text: Ramsayiitin kemiallinen kaava on NaTi[SiO]O.


title: Juha Lyytikäinen

text: Juha Lyytikäinen (s. 13. toukokuuta 1938) on entinen suomalainen jalkapalloilija.


title: Juha Lyytikäinen

text: Hyökkääjänä pelannut Lyytikäinen edusti urallaan HIFK:a 1959 ja 1963–1966 sekä Kiffeniä 1960–1962. Aktiiviuran jälkeen Lyytikäinen pelasi vielä muutamia vuosia 2. divisioonassa ja alemmilla tasoilla. Hän voitti HIFK:ssa Suomen mestaruuden 1959. Kaikkiaan Lyytikäinen pelasi kahdeksan pääsarjakauden aikana 103 ottelua, joissa hän teki 53 maalia. Hän oli myös mestaruussarjan paras maalintekijä 16 maalillaan kaudella 1963.


title: Juha Lyytikäinen

text: Lyytikäinen pelasi maajoukkueessa vuonna 1963 yhden maaottelun, joissa hän myös teki maalin.


title: Paavo Lyytikäinen

text: Paavo Lyytikäinen (s. 14. huhtikuuta 1930) on entinen suomalainen jalkapalloilija.


title: Paavo Lyytikäinen

text: Välihyökkääjänä pelannut Lyytikäinen edusti urallaan 1954–1957 Helsingin Jalkapalloklubia, jonne hän siirtyi Helsingin Jyryn junioreista, ja Kiffeniä 1958–1965. Hän voitti HJK:ssa SM-hopeaa 1956 ja Kiffenissä pronssia 1960 sekä hopeaa 1961. Kaikkiaan Lyytikäinen pelasi kahdeksan kauden aikana 124 pääsarjatason ottelua, joissa hän teki 28 maalia.


title: Paavo Lyytikäinen

text: Lyytikäinen pelasi maajoukkueessa vuosina 1954–1962 kaksi A- ja kaksi B-maaottelua.


title: 4elementtii

text: "4elementtii" on rap-yhtye Kapasiteettiyksikön "Päivästtoiseen" -albumilta vuonna 2000 julkaistu single, jolla vierailee rap-artisti Asa nimellä "Avain". Single sisältää myös instrumentaali- ja acapella-versiot kappaleesta.


title: 4elementtii

text:
Single julkaistiin vuonna 2001 myös vinyylinä yhdessä "A-ay!" -singlen kanssa.
A-puoli:


title: 4elementtii

text: B-puoli:


title: Lauantain toivotut levyt (albumi)

text: Lauantain toivotut levyt on Heikki Helan neljäs sooloalbumi. Se julkaistiin vuonna 2004. Kansitekstien mukaan albumin kappaleet ovat musiikkityyliltään ”akraarifankkia”. Kaikki albumin kappaleet ovat Heikki Helan säveltämiä ja sanoittamia, paitsi ”Koivu ja kuu”, jonka Hela on sanoittanut yhdessä Heikki Salon kanssa.


title: Lauantain toivotut levyt (albumi)

text: Albumin kappaleiden pohjat on äänitetty HIP-studiolla ja Brickstone-studiolla. Äänityksen tekivät Speedy Saarinen ja Heikki Hela. Speedy Saarinen on myös miksannut kappaleet.


title: Baseball kesäolympialaisissa 1992

text: Vuoden 1992 kesäolympialaisten baseball järjestettiin 26. heinäkuuta – 5. elokuuta 1992. Tämä oli ensimmäinen kerta kun laji oli mukana olympialaisten ohjelmassa virallisena lajina. Baseball järjestettiin ainoastaan miehille. Mukana oli 160 osanottajaa kahdeksasta eri maasta.


title: Helsingin Allianssi

text: Helsingin Allianssi oli vuosina 1956–1965 toiminut helsinkiläisten jalkapalloseurojen yhteenliittymä. Seurayhtymässä oli aluksi mukana Helsingin Jalkapalloklubi, Helsingin Palloseura ja Kiffen. HIFK korvasi HPS:n 1959.


title: Helsingin Allianssi

text: Seurayhtymä syntyi Aulis Rytkösen ja Kalevi Lehtovirran lomaillessa Suomessa kesällä 1956. Tuolloin ammattilaiset eivät pelanneet maajoukkueessa ja päätettiin järjestää näytösottelu Suomessa vierailulla ollutta IFK Västeråsia vastaan. Ammattilaispelaajien rinnalle koottiin joukkue Helsingin Jalkapalloklubin, Helsingin Palloseuran ja Kiffenin pelaajista. 12–2-voiton ja hyvän taloudellisen menestyksen johdosta seurat päättivät perustaa Helsingin Allianssin. Vuonna 1959 HPS:n tilalle tuli HIFK, sillä HPS rikkoi seurojen välillä ollutta värväyskieltoa.


title: Helsingin Allianssi

text: Allianssi järjesti lukuisia huippuotteluita olemassaolonsa aikana. Joukkue muodostettiin taustalla olleiden seurojen parhaista pelaajista ja seurat jakoivat taloudellisen riskin. Allianssista muodostui merkittävä tulonlähde yhtymän seuroille. Allianssin vieraana kävivät muun muassa brasilialaiset Fluminense, Canto do Rio, Flamengo ja Vasco da Gama, saksalainen Kaiserslautern sekä englantilaiset Stoke City ja Rotherham. Lisäksi se pelasi useita ruotsalaisia seuroja vastaan ja kohtasi kerran maajoukkueen.


title: Helsingin Allianssi

text: Toiminta hiipui 1960-luvun alussa ja loppui 1965, kun mielenkiintoisia vastustajia ei enää löytynyt ja HIFK:n sekä Kiffenin joukkueet eivät enää olleet yhtä hyviä kuin ennen.


title: Helsingin Allianssi

text: Kaikkiaan Allianssi pelasi 29 ottelua, joista suurimman osan Helsingissä. Kotiotteluita kävi seuraamassa noin 125 000 katsojaa ja useat otteluista myös televisioitiin.


title: Balochistanin maanjäristys

text: Balochistanin maanjäristys () oli 28. marraskuuta 1945 05:26 paikallista aikaa tapahtunut maanjäristys, joka vaati noin 4 000 ihmisen hengen. Balochistanissa, joka tuolloin kuului Brittiläiseen Intiaan, sattunutta järistystä seurasi tsunami, joka sai aikaan suurta vahinkoa Makranin rannikolla.


title: Steven Nyman

text: Steven Nyman (s. 12. helmikuuta 1982 Provo, Utah) on yhdysvaltalainen alppihiihtäjä, joka kilpailee nykyisin lähinnä vauhtilajeissa.


title: Steven Nyman

text: Nuorten MM-kilpailuissa Italian Sella Neveassa vuonna 2002 Nyman otti pujottelussa kultaa ja alppiyhdistetyssä hopeaa. Aikuisten MM-kilpailuissa Nyman kilpaili ensimmäisen kerran Åressa 2007 ollen supersuurpujottelussa 12:s, superalppiyhdistetyssä yhdeksäs ja syöksylaskussa 21:s. Neljä vuotta myöhemmin hän osallistui Garmisch-Partenkirchenin MM-kilpailuihin, joissa hän oli syöksylaskussa 13:s. Schladmingissa 2013 hän oli syöksylaskussa 25:s. Vailin / Beaver Creekin MM-kilpailuissa 2015 hän sijoittui syöksylaskussa neljänneksi ja supersuurpujottelussa 20:nneksi.


title: Steven Nyman

text: Nyman on osallistunut kaksi kertaa olympialaisiin. Torinon olympialaisissa 2006 hän oli syöksylaskussa 19:s ja alppiyhdistetyssä 29:s. Vancouverin olympialaisissa 2010 hän oli syöksylaskussa 20:s.


title: Steven Nyman

text: Alppihiihdon maailmancupissa Nyman kilpaili ensimmäisen kerran Altenmarkt-Zauchenseessa 9. maaliskuuta 2002 ollen pujottelussa 15:s. Kymmenen parhaan joukkoon hän sijoittui ensimmäisen kerran Kitzbühelissä tammikuussa 2006 oltuaan kuudes alppiyhdistetyssä. Palkintokorokkeelle Nyman nousi ensimmäisen kerran 1. joulukuuta 2006 oltuaan kolmas Beaver Creekin syöksylaskussa. Pari viikkoa myöhemmin hän otti ensimmäisen maailmancupin osakilpailuvoittonsa Val Gardenan syöksylaskussa.


title: Steven Nyman

text: Seuraavalla kaudella Nyman oli Beaver Creekin syöksylaskussa kolmas. Hän voitti Val Gardenan syöksylaskun joulukuussa 2012. Joulukuussa 2014 Nyman sijoittui Beaver Creekin syöksylaskussa kolmanneksi ja voitti Val Garenan syöksylaskun. Helmikuussa 2016 hän oli syöksylaskussa kolmas Jeongseonissa ja toinen Chamonix'ssa. Maaliskuussa 2016 hän sijoittui samassa lajissa kolmanneksi Kvitfjellissä ja toiseksi Sankt Moritzissa. Joulukuussa 2016 hän oli Val Gardenan syöksylaskussa kolmas.


title: Kuubansirkkunen

text: Kuubansirkkunen ("Phonipara canora") on Kuubassa, Bahamassa sekä Turks- ja Caicossaarilla tavattava tangaroihin kuuluva varpuslintu. Laulunsa vuoksi sitä pidetään paikoin myös häkkilintuna.


title: Kuubansirkkunen

text: Kooltaan kuubansirkkunen on noin 12 cm. Selästään lintu on oliivinvihreä. Naama on musta ja pään sivujen ja kaulan höyhenet ovat väriltään keltaiset. Naaraiden pään keltainen alue ei ole yhtä laaja kuin koirailla ja naama on suureksi osaksi kastanjanruskea.


title: Kuubansirkkunen

text: Kuubansirkkunen elää Kuubassa, Bahamassa sekä Turks- ja Caicossaarilla. Lajin elinympäristöä ovat pääasiassa pensaikkoiset peltojen reunamaat. Lisäksi lintu voi elää myös mäntymetsissä.


title: Kuubansirkkunen

text: Pesimäkaudella kuubansirkkuset muodostavat vahvan suhteen ja koiraat puolustavat reviiriään hyvin voimakkaasti. Pesimäkausi kestää huhtikuulta kesäkuulle. Pallomainen pesä sijaitsee pensaassa tai puussa. Naaras munii kahdesta kolmeen valkeahkoa pilkullista munaa.


title: Kuubansirkkunen

text: Pesimäkauden ulkopuolella kuubansirkkuset liikkuvat pienissä ryhmissä. Lajin ravinto koostuu siemenistä ja pienistä hedelmistä.


title: Jake Zamansky

text: Jake Zamansky (s. 26. kesäkuuta 1981) on yhdysvaltalainen alppihiihtäjä.


title: Jake Zamansky

text: Alppihiihdon maailmancupissa Zamansky kilpaili ensimmäisen kerran Söldenissä 27. lokakuuta 2002, mutta ensimmäiset maailmancupin pisteet hän sai vasta 21. joulukuuta 2008 oltuaan Alta Badian suurpujottelussa 24:s. Zamanskyn paras maailmancupin sijoitus on viidestoista sija Sestrieren suurpujottelusta 21. helmikuuta 2009.


title: Stacey Cook

text: Stacey Cook (s. 3. heinäkuuta 1984) on yhdysvaltalainen alppihiihtäjä.


title: Stacey Cook

text: Alppihiihdon maailmancupissa Cook kilpaili ensimmäisen kerran Haus im Ennstalissa 30. tammikuuta 2004, mutta ensimmäiset maailmancupin pisteet hän sai 2. joulukuuta 2005 oltuaan Lake Louisen syöksylaskussa kymmenes. Seuraavana päivänä hän oli syöksylaskun kahdeksas. Palkintokorokkeelle Cook on sijoittunut kolme kertaa, kaikki toisia sijoja Lake Louisen syöksyistä 30. marraskuuta 2012, 1. joulukuuta 2012 ja 6. joulukuuta 2014. Hän sijoittui syöksylaskun maailmancupissa neljänneksi kaudella 2012–2013.


title: Stacey Cook

text: Cook osallistui aikuisten arvokilpailuihin ensimmäisen kerran Torinon olympialaisissa 2006. Hän sijoittui syöksylaskussa yhdeksänneksi Val d'Isèren MM-kilpailuissa 2009, 11:nneksi Vancouverin olympialaisissa 2010 ja kuudenneksi Schladmingin MM-kilpailuissa 2013. Vailin / Beaver Creekin MM-kilpailuissa 2015 hän ol supersuurpujottelussa kolmastoista.


title: Baseball kesäolympialaisissa 1996

text: Vuoden 1996 kesäolympialaisten baseball järjestettiin 20. heinäkuuta – 2. elokuuta 1996 Atlantassa. Ottelut pelattiin Atlanta-Fulton County Stadiumilla Tämä oli toinen kerta kun laji oli mukana olympialaisten ohjelmassa virallisena lajina. Baseball järjestettiin ainoastaan miehille. Mukana oli 160 osanottajaa 8 eri maasta.


title: Spirulina

text: Spirulina on sinilevien "Cyanophyta"-kaareen ja sinivihreiden levien "Oscillatoriaceae"-heimoon kuuluva suku. Siniviherlevät ovat pieniä mikroleviä, jotka viihtyvät alkaalisessa ympäristössä. Spirulina kasvaa luonnonvaraisena subtrooppisissa merissä sekä suolajärvissä kuten Tšadjärvessä ja muinaisessa Texcocojärvessä. Sitä käytetään elintarvikkeena sen ravinteikkuuden ja oletettujen terveysvaikutusten vuoksi.


title: Spirulina

text: "Spirulina maxima"- ja "Spirulina platensis" -lajit ovat elintarvikkeeksi kasvatettava mikroleviä. Spirulinaa myydään kuivattuna ja pakastekuivattuna pillerin, jauheen tai hiutaleiden muodossa. Spirulinaa markkinoidaan superruokana ja terveystuotteena, joka auttaa moniin vaivoihin. Se onkin hyvin ravinteikasta, mutta sen tehosta sairauksien hoidossa ei ole merkittävästi tieteellistä näyttöä. Spirulinaa tulisi myös syödä suuria määriä, jotta siitä saisi riittävät määrät ravinteita.


title: Spirulina

text: Kasvissyöjät ja varsinkin vegaanit käyttävät spirulinaa sen rikkaiden ravintoarvojen, erityisesti sen runsaan proteiinimäärän lähteenä tasapainoisessa ruokavaliossa.


title: Spirulina

text: Spirulina on hyvä proteiinin lähde, koska kuivattu spirulina sisältää 60–70 % proteiinia. Spirulina sisältää lisäksi hiilihydraatteja 16–20 % ja rasvoja 2–3 %.


title: Spirulina

text: Spirulinassa on runsaasti B-vitamiineja, beetakaroteenia, E-vitamiinia ja gammalinoleenihappoa, joka on välttämätön rasvahappo. Siinä on myös runsaasti mineraaleja kuten mangaania, sinkkiä, kuparia, rautaa ja seleeniä.


title: Spirulina

text: Spirulinassa voi olla myrkyllisiä mikrokystiinejä tai ympäristömyrkkyjä, joita siihen on tullut vedestä. Ravintolisänä spirulina on kuitenkin länsimaissa turvallinen tuote, koska se kasvatetaan puhtaissa vesialtaissa muun muassa Aasiassa ennen kuin se päättyy myytäväksi tuotteeksi.


title: Year of the Black Rainbow

text: Year of the Black Rainbow on yhdysvaltalaisen rock-yhtye Coheed and Cambrian viides studioalbumi. Se julkaistiin 13. huhtikuuta 2010.


title: Year of the Black Rainbow

text: Yhtye aloitti albumin äänitykset kesällä 2009 ja viimeisteli sitä marraskuussa 2009. Claudio Sanchez kertoi, että albumi tulee olemaan todella melodinen.


title: Year of the Black Rainbow

text: 2. helmikuuta 2010 yhtye ilmoitti, että albumin julkaisupäivä on 13. huhtikuuta 2010. Albumin julkaisee Columbia Records sekä normaalina että deluxe-versiona, joka sisältää 352-sivuisen Year of the Black Rainbow -novellin, jonka on kirjoittanut yhtyeen laulaja Claudio Sanchez ja New York Timesin Peter David. Euroopassa albumin julkaisee Roadrunner Records.


title: Year of the Black Rainbow

text: Albumin ovat tuottaneet Atticus Ross (Nine Inch Nails, Jane's Addiction) ja Joe Barresi (Queens of the Stone Age, Tool). Uusi albumi on rumpali Chris Pennien studiodebyytti yhtyeessä, joka on soittanut yhdessä Sanchezin, kitaristi Travis Steverin ja basisti Michael Toddin kanssa vuodesta 2007.


title: Year of the Black Rainbow

text: Ensimmäinen kappale joka albumilta julkaistiin on "The Broken", joka esitettiin 9. helmikuuta 2010. 10. maaliskuuta 2010 musiikkivideo kappaleesta "The Broken" julkaistiin MySpacessa.


title: Year of the Black Rainbow

text: Ensimmäinen virallinen single albumilta on "Here We Are Juggernaut", joka lisättiin yhtyeen MySpace-sivustolle 4. maaliskuuta 2010 ja myyntiin single tuli 9. maaliskuuta 2010.


title: Billy MacMillan

text: William Stewart MacMillan (s. 7. maaliskuuta 1943 Charlottetown, Prinssi Edwardin saari, Kanada) on entinen kanadalainen jääkiekkoilija ja jääkiekkovalmentaja. Hän pelasi NHL:ssä vuosina 1970–1977 446 runkosarjaottelua ja oli päävalmentajana 180 NHL-ottelussa.


title: Billy MacMillan

text: MacMillan aloitti jääkiekkoilun kotinsa lähellä olleessa jääkiekkokaukalossa. Hänen lahjakkuutensa jääkiekkoilijana huomattiin jo nuorena. MacMillanin ikäkausijoukkueet voittivat useita Prinssi Edwardin saaren mestaruuksia. MacMillan kävi Queen Charlotte High Schoolia, jossa hän oli Prinssi Edwardin saaren mestaruuden voittaneen koulun rugbyjoukkueen kapteeni ja tähti koulun jääkiekkojoukkueessa, joka voitti kaupungin mestaruuksia. Lisäksi MacMillan voitti koulujen väliset kilpailut pikajuoksussa. Kaudella 1958–1959 MacMillan pelasi juniorijääkiekkoa Abbies-joukkueessa.


title: Billy MacMillan

text: David Bauer (isä Bauer) rekrytoi MacMillanin pelaamaan juniorijääkiekkoa Torontoon St. Michael's Collegen joukkueeseen. MacMillan hyväksyi tarjouksen ja muutti pois kotoaan Prinssi Edwardin saarelta. Hän nousi nopeasti St. Michael'sin ykkösjoukkueeseen ja hänet valittiin joukkueen kapteeniksi, kun edellinen kapteeni Dave Keon lähti NHL:ään. MacMillan pelasi St. Michael's Collegen joukkueessa vuosina 1959–1963. Kaudella 1962–1963 joukkue pelasi Neil McNeil Maroons -nimisenä. MacMillan pelasi kolmella juniorijääkiekkokaudellaan Memorial Cupin loppuotteluturnauksessa (1961, 1962 ja 1963).


title: Billy MacMillan

text: Juniorijääkiekkouran jälkeen MacMillan palasi takaisin Charlottetowniin jatkaakseen opintojaan. Hän pelasi vuosina 1963–1965 Charlottetownin St. Dunstanin yliopiston jääkiekkojoukkueessa. Joukkue voitti oman sarjansa, MacMillan teki eniten pisteitä sarjassa ja hänet valittiin sarjan parhaaksi pelaajaksi.


title: Billy MacMillan

text: David Bauer valittiin Kanadan maajoukkueen päävalmentajaksi ja hän pyysi MacMillania pelaamaan maajoukkueeseen. MacMillan pelasi Kanadan maajoukkueessa vuosina 1965–1970 muun muassa neljissä MM-kisoissa. Hän voitti vuoden 1966 MM-kisoissa pronssia ja vuoden 1968 talviolympialaisissa pronssia. Kauden 1967–1968 hän pelasi OHA:n aikuisten amatöörisarjan Ottawa Nationalsissa. Maajoukkuevuosinaan MacMillan valmistui Manitoban yliopistosta.


title: Billy MacMillan

text: MacMillan siirtyi ammattilaiseksi vuonna 1970. Hän pelasi vuosina 1970–1972 NHL:n Toronto Maple Leafsissä. Ensimmäisellä NHL-kaudellaan hän teki 22 maalia 76 ottelussa. Uusi NHL-seura Atlanta Flames valitsi MacMillanin joukkueeseensa kesän 1972 laajennusvaraustilaisuudessa. Atlantassa hän pelasi kuitenkin vain yhden kauden, sillä toukokuussa 1973 Atlanta myi hänet New York Islandersiin, jossa MacMillan pelasi vuoteen 1977 asti. Viimeisellä NHL-kaudellaan (1976–1977) hän pelasi myös Islandersin farmijoukkueessa, CHL:n Fort Worth Texansissa.


title: Billy MacMillan

text: Kaudella 1977–1978 MacMillan toimi Fort Worthin pelaaja-valmentajana. Fort Worth voitti kauden päätteeksi CHL:n mestaruuden, Adams Cupin ja MacMillan lopetti uransa jääkiekkoilijana. MacMillan valittiin samalla kaudella myös CHL:n vuoden valmentajaksi.


title: Billy MacMillan

text: MacMillan toimi Fort Worthin päävalmentajana myös kaudella 1978–1979. Kaudella 1979–1980 hänet nimettiin New York Islandersin apulaisvalmentajaksi. Islanders voitti Stanley Cupin vuonna 1980. Colorado Rockies tarjosi MacMillanille seuran päävalmentajan paikkaa kaudeksi 1980–1981. MacMillan hyväksyi tarjouksen, mutta toimi valmentajana vain yhden kauden. Hän jätti valmentajan tehtävät kun Colorado nimitti hänet seuran toiminnanjohtajaksi ("general manager") kaudeksi 1981–1982. Kesällä 1982 Colorado muutti New Jerseyhin ja joukkueen uudeksi nimeksi tuli New Jersey Devils. Samalla MacMillan palasi joukkueen päävalmentajaksi. Kaudella 1982–1983 New Jersey voitti hänen valmennuksessaan 17 ottelua ja hävisi 49 ottelua.


title: Billy MacMillan

text: Seuraavan kauden (1983–1984) alussa New Jersey hävisi 20 ensimmäisestä pelistään 18. Tämä oli NHL:n historian toiseksi huonoin kauden alku. New Jersey hävisi marraskuussa Edmonton Oilersille 13–4. Ottelu jäi MacMillanin viimeiseksi. Ottelun jälkeen Wayne Gretzky totesi New Jerseyn joukkueen olevan "Mikki Hiiri -jääkiekkoa". 22. marraskuuta New Jersey erotti MacMillanin sekä nimesi uudeksi päävalmentajaksi Tom McVien ja toiminnanjohtajaksi Max McNabin.


title: Billy MacMillan

text: MacMillan toimii nykyään Prinssi Edwardin saaren alkoholikomission ("Liquor Comission") johtajana. Hän asuu Prinssi Edwardin saarella Meadowbankissa vaimonsa Marjin kanssa.


title: Billy MacMillan

text: MacMillanin nuorempi veli on entinen jääkiekkoilija Bob MacMillan.


title: Rauhantuomari

text: Rauhantuomari on eräissä maissa käytetty nimitys maallikkoalituomarista, ei välttämättä lainoppineesta henkilöstä, joka voi arvostettuna kansalaisena yhteisössä nauttimansa luottamuksen ansiosta toimia välittäjänä vähäisempien lainopillisten kiistojen yhteydessä.


title: Rauhantuomari

text: Rauhantuomarit valitaan Yhdysvalloissa normaaleilla avoimilla vaaleilla; rauhantuomarin vakanssi on monelle aloittelevalle poliitikolle ponnahduslauta ylemmäs; muissa maissa käytäntö vaihtelee nimittämisestä vaaleihin.


title: Rauhantuomari

text: Esimerkiksi Skotlannissa rauhantuomari käsittelee asioita piirioikeudessa yksin tai kolmen tuomarin kanssa yhdessä tuomioistuimen lainoppineen virkamiehen tai oikeudellisen neuvonantajan kanssa.


title: Rauhantuomari

text: Yhdysvalloissa joissakin osavaltioissa, kuten Kaliforniassa, rauhantuomari voi toimittaa siviiliavioliittoon vihkimisiä.


title: Tapani Siirtola

text: Tapani Siirtola on tamperelainen säveltäjä ja äänisuunnittelija ja hän säveltää musiikkia elokuviin, peleihin, trailereihin ja mainoksiin. Hän on yksi musiikin- ja äänituotantoyrityksen Adamantium Studiosin (Nykyisin Sound Reel Finland) perustajista. Siirtola tunnetaan mm. elokuvan "" säveltäjänä, ja hänet on palkittu vuonna 2008 parhaasta musiikista Uneton48-lyhytelokuvakilpailussa, sekä 2015 hän sai Kalevi-palkinnon elokuvasta Anselmi - nuori ihmissusi.


title: Tapani Siirtola

text: Kokoillan elokuvat: Lyhytelokuvat:


title: Tapani Siirtola

text: Pelimusiikki:


title: Tapani Siirtola

text: Mainos- ja jinglemusiikki:


title: Tapani Siirtola

text: Trailer- ja teasermusiikki:


title: Tapani Siirtola

text: Äänisuunnittelu:


title: Tapani Siirtola

text: Muita töitä:


title: Viron vuoden urheilija

text: Viron vuoden urheilija on valittu vuodesta 1955 lähtien; Vuoden naisurheilija vuodesta 1967 lähtien. Eniten vuoden urheilija -nimityksiä on naispyöräilijä Erika Salumäellä, jolla on yhdeksän ja naishiihtäjä Kristina Šmigunilla, jolla on kahdeksan vuoden urheilija -nimitystä.


title: Prefab Sprout

text: Prefab Sprout on brittiläinen pop rock -yhtye, jonka perustivat Paddy ja Martin McAloon vuonna 1977 Witton Gilbertin kylässä County Durhamissa. Yhtyeen neljä albumia on ollut kymmenen myydyimmän albumin joukossa Yhdistyneen kuningaskunnan albumilistalla, ja sen johtajaa Paddy McAloonia on sanottu yhdeksi aikansa lahjakkaimmista lauluntekijöistä.


title: Prefab Sprout

text: Prefab Sproutin juuret ovat McAloonin veljesten vuonna 1975 perustamassa coveryhtyeessä, joka soitti myös Paddy McAloonin ensimmäisiä kappaleita. Nimi Prefab Sprout otettiin virallisesti käyttöön vuonna 1977. Paddy McAloon oli teini-iässään keksinyt nimen, joka oli sekoitus teknisiä (prefab=ennaltavalmistettu) ja orgaanisia (sprout=verso) elementtejä, ja joka ei antaisi kuulijalle mitään ennakkoasenteita musiikin itsensä suhteen. Debyyttisingle "Lions in my Own Garden (Exit Someone)" ilmestyi huhtikuussa 1983. Tätä ennen yksi bändin faneista, Wendy Smith, oli liittynyt taustalaulajaksi. Vuonna 1984 ilmestyi debyyttialbumi "Swoon", jossa oli nähtävissä McAloonin taipumus monimutkaisiin laulurakenteisiin ja kryptisiin sanoituksiin. Rumpali Neil Conti liittyi yhtyeeseen tämän jälkeen.


title: Prefab Sprout

text: Vuoden 1985 "Steve McQueen" (Yhdysvalloissa nimeltään "Two Wheels Good") nousi Britannian albumilistalla sijalle 21, ja sitä myytiin platinalevyn verran. Albumin tuotti Thomas Dolby, joka lisäsi useita syntetisaattorikerroksia yhtyeen ennen kitaravoittoiseen soundiin. Hän loi yhtyeelle uuden mallin, jota myöhemmätkin albumit tulisivat osittain noudattamaan. "Steve McQueen" on musiikkikriitikoiden keskuudessa vieläkin arvostetuin Prefab Sprout -albumi, ja siltä löytyvä "When Love Breaks Down" on kenties yhtyeen tunnetuin kappale. Yhtye äänitti kolmannen albuminsa, riisutunoloisen "Protest Songsin" nopeasti tämän perään, mutta levy-yhtiö CBS hyllytti sen "When Love Breaks Downin" menestyksen takia. Albumi julkaistiin lopulta vuonna 1989. "Steve McQueenin" seuraajana julkaistiin sen sijaan "From Langley Park to Memphis" (1988), joka nousi albumilistan sijalle 5.


title: Prefab Sprout

text: Vuonna 1990 julkaistu, Thomas Dolbyn tuottama "" oli 19 kappaleen mittainen eepos, joka voidaan nähdä löyhästi teemoiteltuna, Paddy McAloonin vakioteemoja julkisuutta ja uskonnollisuutta käsittelevänä konseptialbumina. Tämän jälkeen McAloon tarjosi yhtyeen levy-yhtiö CBS:lle demoaan albumista "Let's Change the World with Music", joka jäi kuitenkin tuolloin julkaisematta. McAloon on 1990-luvun alusta eteenpäin äänittänyt demomuotoon useita albumeita, joita hän ei kuitenkaan ole julkaissut, vaan ne ovat jääneet muulta maailmalta kuulematta lähipiiriä lukuun ottamatta. Näihin albumeihin lukeutuvat muun muassa fiktiivisestä sankarista kertova "Zorro the Fox", maapallon historian kattava 30-kappaleinen "Earth: The Story So Far" ja Michael Jacksonin elämästä kertova, vuonna 1995 demottu "Behind The Veil". 1990-luvulla Paddy McAloonin laulut ilmestyivätkin pääasiassa muuten kuin Prefab Sprout -nimen alla: tunnetuimpia näistä ovat Jimmy Nailin levyttämät, "Krokotiilikengät"-televisiosarjaan sävelletyt kappaleet sekä "Sydän paikallaan" -televisiosarjan tunnuskappale.


title: Prefab Sprout

text: "Jordan: The Comebackin" seuraaja ilmestyi vuonna 1997 nimellä "Andromeda Heights". Albumi nousi brittilistan sijalle 7. Neil Conti oli jättänyt yhtyeen, ja levyn julkaisun jälkeen näin teki myös Wendy Smith. Vuonna 2001 McAloonit julkaisivat albumin "The Gunman and Other Stories", joka koostui pääasiassa Paddy McAloonin muille artisteille (kuten Cherille ja Jimmy Nailille) tekemistä kappaleista. Vuonna 2003 Paddy McAloonilta ilmestyi ensimmäinen sooloalbumi "I Trawl the Megahertz", joka poikkeaa Prefab Sproutin tuotannosta olemalla pääosin instrumentaalinen teos. Albumi syntyi reaktiona hänen pahenevaan silmäsairauteensa, joka johti melkein sokeutumiseen. McAloon oli jo lopettanut lavaesiintymiset, sillä häntä myös vaivaava Ménièren tauti on johtanut merkittäviin kuulo-ongelmiin. Tästä huolimatta vuonna 2007 ilmestyi akustinen versio "Steve McQueenista" alkuperäisen albumin uudelleenjulkaisun bonusraitoina, ja vuonna 2009 "Let's Change the World with Music" julkaistiin lopulta miltei alkuperäisessä demomuodossaan. Prefab Sproutin yhdeksäs studioalbumi Crimson/Red julkaistiin 7. lokakuuta 2013. Kaikki levyn sävellykset ja tekstit ovat Paddy McAloonin käsialaa, hän on myös soittanut kaikki instrumentit.


title: The Oh in Ohio – odottamattomia nautintoja

text: The OH in Ohio on yhdysvaltalainen vuonna 2006 valmistunut komediaelokuva.


title: Claud Cockburn

text: Francis Claud Cockburn (salanimi "James Helvick", 12. huhtikuuta 1904 Peking, Kiina – 15. joulukuuta 1981) oli radikaali brittiläinen toimittaja, jonka kommunistisympatioihin on suhtauduttu ristiriitaisesti.


title: Claud Cockburn

text: Cockburnin isä oli brittiläinen diplomaatti Alexander Cockburn. Hän kävi koulunsa Isossa-Britanniassa Berkhamstedin koulussa. Valmistuttuaan Keble Collegesta hän meni toimittajaksi The Timesiin ja työskenteli ulkomaankirjeenvaihtaja vuoteen 1933, jolloin hän perusti oman lehden nimeltä "The Week".


title: Claud Cockburn

text: Cockburn kirjoitti nimellä Frank Pitcairn brittiläiseen kommunistilehteen Daily Worker. Vuonna 1936 häntä pyydettiin kirjoittamaan lehteen Espanjan sisällissodasta. Tehtävän täyttämiseksi hän liittyi viidenteen rykmenttiin kuvatakseen sotaa sotilaana. Espanjassa ollessaan hän kirjoitti teoksen "Reporter in Spain".


title: Claud Cockburn

text: Kirjassaan "Katalonia, Katalonia" (1938) George Orwell hyökkää Cockburnia vastaan ja syyttää, että kommunistinen puolue valvoi tätä. Orwell arvosteli Cockburnin tapaa selostaa Barcelonan tapahtumia toukokuussa 1937. Cockburnin Espanjassa kirjoittamien tekstien toimittajan mukaan Cockburn ystävystyi Pravdan silloisen ulkomaantoimittajan Mihail Koltsovin kanssa, joka Cockburnin mukaan oli Stalinin uskottu, äänitorvi ja edustaja Espanjassa.


title: Claud Cockburn

text: Cockburn vastusti myönnytyspolitiikkaa ennen Molotov–Ribbentrop-sopimusta, ja siksi "The Week" julistettiin pannaan. Lehti lakkasi ilmestymästä pian sodan puhkeamisen jälkeen.


title: Claud Cockburn

text: Cockburn muutti Irlantiin 1947, ja asui Ardmoressa Waterfordissa. Sieltä käsin hän jatkoi lehtiin kirjoittamista ja kirjoitti myös viikoittaista kolumnia The Irish Timesiin. Irish Timesissa hän kirjoitti maineikkaan lauseensa: ”Missä vain kansainvälisissä asioissa haisee, siellä Henry Kissinger on juuri käynyt.”


title: Claud Cockburn

text: Hän kirjoitti useita romaaneja, kuten "The Horses", "Ballantyne's Folly", "Jericho Road", and "Beat the Devil", jotka alkujaan ilmestyivät salanimellä James Helvick. "Beat the Devilin" pohjalta John Huston ohjasi elokuvan "Afrikan aarre", jonka käsikirjoituksen tekoon osallistui myös Truman Capote. Cockburnin poika Alexander käytti myöhemmin elokuvan nimeä The Nationissa ilmestyneen kolumnipalstansa otsikkona.


title: Claud Cockburn

text: Muita hänen teoksiaan ovat "Bestseller", "Aspects of English History" (1957), "The Devil's Decade" (1973), ja "Union Power" (1976).


title: Claud Cockburn

text: Cockburnin muistelmien ensimmäinen osa ilmestyi nimellä "In Time of Trouble" (1956) (Yhdysvalloissa nimellä "A Discord of Trumpets") Kaksi seuraavaa olivat "Crossing the Line" (1958) ja "A View from the West" (1961). Penguin Books julkaisi niistä uudistetun laitoksen nimellä "I Claud" (1967). Vähän ennen Cockburnin kuolemaa niistä ilmestyi kolmas, lyhennetty versio, johon oli lisätty uusi luku, nimellä "Cockburn Sums Up".


title: Claud Cockburn

text: Cockburn oli kolmesti naimisissa, ja hänen lapsistaan Sarah Caudwell Cockburn on kirjoittanut salapoliisiromaneeja, Alexander, Andrew ja Patrick ovat toimittajia. Lapsenlapsista Laura Flanders työskentelee RadioNationissa, Stephanie Flanders on BBC:n taloustoimittaja ja Olivia Wilde on näyttelijä. Hänen serkkunsa on kirjailija Evelyn Waugh.


title: Pilvet liikkuu, minä en

text: Pilvet liikkuu, minä en on suomalaisen naislaulaja Yonan debyyttialbumi, joka julkaistiin 15. tammikuuta 2010 Timmion Recordsin kautta. Albumin on tuottanut Didier Selin. Albumi sijoittui julkaisuviikollaan (11/2010) sijalle 49 Suomen virallisella listalla. Levyn nimikkokappale on myös tunnusmusiikkina Veikko Aaltosen televisiominisarjassa "Naisia kaupungilla" (Yle TV1).


title: Pilvet liikkuu, minä en

text: Kaikki kappaleet sanoittanut Yona ja sovittanut Kalevi Louhivuori, ellei toisin mainittu.


title: Kadotettu

text: Kadotettu voi tarkoittaa seuraavia:


title: Salafismi

text: Salafismi on sunni-islamilainen fundamentalistinen liike, joka pitää esikuvinaan 'hurskaita esi-isiä' (arab. "al-salaf al-salih") eli profeetta Muhammedin aikalaisia. Nämä kolme varhaisinta muslimien sukupolvea nähdään salafismissa esikuvana sen suhteen, kuinka islamia pitää harjoittaa, sillä silloin islam oli vielä kaikkein puhtaimmillaan. Käsitys perustuu Muhammedin antamaan vastaukseen, jossa hän kutsui hurskaimmiksi muslimeiksi hänen kanssaan olevia, heidän jälkeensä tulevia ja sitten heidän jälkeensä tulevia.


title: Salafismi

text: Salafismi on perusteiltaan fundamentalistista ja luonteeltaan äärimmäisen konservatiivista ja puhdasoppista. Kaikkien salafistien päämäärä on islamin uskon puhdistaminen kaikesta ulkoisesta ja maallisesta vaikutuksesta sekä uskovien yhteisön palauttaminen varhaiseen pyhyyden tilaan. Salafistit haluavat palauttaa kalifin kaikkien muslimien yhteiseksi islamilaisin periaattein hallitsevaksi hallitsijaksi.


title: Salafismi

text: Muista islamin fundamentalistisista tulkinnoista salafismi eroaa kieltämällä perinteiset lakikoulukunnat ihmisestä lähtöisin olevana innovointina. Salafistit eivät hyväksy uskonnolliseksi auktoriteetiksi muita lähteitä kuin Koraanin ja sunnan. Niissä tapauksissa kun Koraanista tai haditheista ei löydy suoraa vastausta, salafistit korostavat yksilön oman, islamilaisiin lähteisiin nojaavan päättelyn ("ijtihad") merkitystä.


title: Salafismi

text: Salafistien enemmistö hyväksyy länsimaisen tieteen ja teknologian käytön islamilaisten tarkoitusperien ajamiseen, hurskaiden esi-isien hyveelliseen yksilö- ja yhteiskuntamoraaliin palaamiseksi. Vain kaikkein fanaattisin osa salafeista pyrkii välttämään modernia teknologiaa.


title: Salafismi

text: Salafistit voidaan jakaa kolmeen alalahkoon sen mukaan, miten he pyrkivät hurskaan kalifaatin syntymistä vauhdittamaan. Pietistit harjoittavat islamilaista lähetystyötä eli da’waa eivätkä osallistu demokraattisiin prosesseihin tai puoluepolitiikkaan, joita he pitävät epäislamilaisina. Poliittiset salafistit ovat aktiivisia puoluepolitiikassa, ja he pyrkivät muuttamaan yhteiskuntaa ja lainsäädäntöä saamalla vaaleissa läpi ehdokkaitaan. He ovat perustaneet monessa maassa islamilaisia puolueita, kuten Muslimiveljeskunnan. Jihadistit ovat salafisteja, jotka hyväksyvät väkivallan käytön välineenä islamilaisen utopian tavoittelussa. Myös he pitävät puoluepolitiikkaa ja demokraattisia prosesseja epäislamilaisina.


title: Salafismi

text: Ylen toimittaja Tom Kankkosen mukaan Suomessa harjoitettava salafismi on lähellä jyrkän linjan wahhabilaisuutta. Salafisteja on Suomessa muutamia satoja, ja he toimivat sellaisissa yhteisöissä kuin Muslimikodin yhdyskunta Helsingissä, Iqra-yhdistys, Totuudentie ja internetin Salafi-foorumi.


title: Salafismi

text: Boutros Boutros-Ghalin mukaan salafisti-liike on vakava uhka ihmisoikeuksille, koska se pitää ihmisoikeuksien puolustamista uuskolonialistisena perintönä ja jopa uutena ristiretkenä islamia vastaan. Länsimaissa New Yorkin syyskuun 2001 terrori-iskujen jälkeen vallinnut islaminvastainen ilmapiiri, jossa jokainen muslimi pyritään esittämään vähintäänkin mahdollisena terroristina on entisestään voimistanut tätä asennetta.


title: Recycler

text: Recycler on yhdysvaltalaisen bluesrock-yhtye ZZ Topin studioalbumi vuodelta 1990. Levyn on julkaissut Warner Bros. Records ja sen on tuottanut Bill Ham yhtiöstä Lone Wolf Productions. Levy on äänitetty Memphis, Tennesseessä Yhdysvalloissa studiossa nimeltä Memphis Sound Productions. Äänittäjänä on toiminut Terry Manning ja masteroinnin on tehnyt Bob Ludwig New Yorkin Masterdiskissä.


title: Recycler

text: Yhtyeen logon ja levykannen kuvan on tehnyt Barry Jackson. Kappaleista "My Head's in Mississippi", "Burger Man" , "Doubleback" ja "Give it Up" on tehty musiikkivideot.


title: Recycler

text: Albumi on yhtyeen ensimmäinen, jossa basisti Dusty Hill ei laula missään kappaleessa päävokalistina.Kaikki kappaleet on merkitty ZZ Topin jäsenten Gibbons/Hill/Beard nimiin ja niiden oikeudet omistaa Hamstein Music Company paitsi kappaleen "Doubleback" osalta sen lisäksi myös MCA Music Publishing.


title: Meinhard Hemp

text: Meinhard Hemp (s. 10. joulukuuta 1942) on saksalainen jalkapallovalmentaja ja entinen pelaaja. Hän pelasi lähes koko uransa Dynamo Dresdenin joukkueessa.


title: Meinhard Hemp

text: Hemp aloitti jalkapalloilijan uransa koulupoikana Motor Niedersedlitzin joukkueessa. 15-vuotiaana nuorukaisena hän siirtyi Dynamo Dresdenin organisaatioon 1957 ja edustikin sitten seuraa koko uransa ajan. Uransa alkuvuosina Hemp suoritti kolmivuotisen palveluksen DDR:n "Volkspolizeissa". Hempin ura oli vaakalaudalla myös terveydellisten seikkojen vuoksi, sillä 1962 hän sairastui keltatautiin ja lääkärin lausunnon mukaan hän ei voinut enää pelata jalkapalloa.


title: Meinhard Hemp

text: Hemp kuitenkin toipui sairaudestaan ja tammikuussa 1963 hän debytoi Dynamo Dresdenin joukkueessa DDR-Oberligassa. Hemp edusti Dynamoa aina vuoteen 1974 saakka ja oli voittamassa seuran historian toista DDR:n mestaruutta 1970/71. Hän pelasi viimeisen ottelunsa Dynamon edustusjoukkueessa tammikuussa 1972 Berliner FC Dynamoa vastaan. Tämän jälkeen hän edusti seuraa vielä kaksi vuotta pelaten reservijoukkueessa. Hän lopetti uransa vuonna 1977 FSV Lokomotive Dresdenissä 34-vuotiaana.Peliuransa lopussa Hemp oli kouluttautunut insinööriksi, mutta jalkapallo ei päästänyt häntä otteestaan ja suoritettuaan valmentajatutkinnon hän aloitti 1987 FSV Lokomotive Dresdenin juniorivalmentajana. Myöhemmin hän siirtyi Dynamo Dresdenin organisaatioon juniorivalmentajaksi ja myöhemmin 1990-luvulla reservijoukkueen peräsimeen.


title: Meinhard Hemp

text: Dynamon annettua maaliskuussa 2001 potkut päävalmentaja Cor Potille, nousi Hemp seuran edustusjoukkueen päävalmentajaksi. Hän toimi tehtävässä kauden loppuun johdattaen seuran Oberliga Nordostissa viidenneksi. Kauden jälkeen Hemp jatkoi uraansa seuran apuvalmentajana luotsaten seuran aina 2. Bundesliigaan yhdessä Christoph Franken kanssa. Kaksikko sai lopulta potkut joulukuussa 2005.


title: Lincoln Financial Field

text: Lincoln Financial Field on urheilustadion Philadelphiassa Pennsylvaniassa Yhdysvalloissa. Se on osa Etelä-Philadelphian urheilukompleksia, johon kuuluvat myös Citizens Bank Park ja Wachovia Center. Stadionin omistaa amerikkalaisen jalkapallon NFL-liigan Philadelphia Eagles, joka pelaa sillä kotiottelunsa.


title: Lincoln Financial Field

text: Stadionilla on 67 594 istumapaikkaa, ja sen rakennuskustannukset olivat 512 miljoonaa Yhdysvaltain dollaria. Rakennustyöt alkoivat 7. toukokuuta 2001, ja stadion avattiin runsas kaksi vuotta myöhemmin 3. elokuuta 2003 Manchester Unitedin ja Barcelonan välisellä kansainvälisellä jalkapallon ystävyysottelulla. Lincoln Financial Field korvasi vuonna 2004 puretun Veterans Stadiumin. Stadionin nimioikeudet myytiin Lincoln Financial Groupille kesäkuussa 2002.


title: Lincoln Financial Field

text: Eaglesin ohella philadelphialaisen Temple Universityn amerikkalaisen jalkapallon joukkue pelaa kotiottelunsa Lincoln Financial Fieldillä. Stadion on ollut useasti myös sotilas- ja laivastoakatemioiden välisen Army–Navy Gamen pelipaikkana. Vuonna 2003 stadionilla pelattiin jalkapallon naisten maailmanmestaruuskilpailuiden alkulohko-otteluita. Myös Yhdysvaltain miesten jalkapallomaajoukkue on pelannut stadionilla otteluitaan. Vuosina 2005–2006 stadionilla ratkaistiin miesten haavipallon NCAA-mestaruudet. Jalkapallon MLS-liigan Philadelphia Union pelasi stadionilla kaksi ensimmäistä kotiotteluaan keväällä 2010 odottaessaan oman stadioninsa PPL Parkin valmistumista.


title: Lincoln Financial Field

text: Urheilutapahtumien lisäksi Lincoln Financial Fieldillä on järjestetty konsertteja. Bruce Springsteen ja The E Street Band konsertoivat stadionilla kolmena iltana vuonna 2003 osana "The Rising" -kiertuetta.


title: Martti Ursin

text: Ursin kirjoitti ylioppilaaksi Oulun lyseosta 1955, valmistui filosofian kandidaatiksi Helsingin yliopistosta 1960 ja filosofian tohtoriksi Oulun yliopistosta 1980. Väitöskirjan aiheena oli "Pohjois-Suomen tuhot ja jälleenrakennus saksalaissodan 1944–1945 jälkeen".


title: Martti Ursin

text: Ursin toimi historianopettajana Oulun eri lyseoissa vuosina 1961–1983, joista 1976–1983 Oulun lyseon lukion rehtorina. Ursin ehti hoitaa lyhyen aikaa Oulun yliopiston kasvatustieteellisen tiedekunnan yhteiskuntatieteiden apulaisprofessorin virkaa, kunnes hän siirtyi kaupunginjohtajaksi Vaasaan vuonna 1984. Vaasasta hän palasi Ouluun 1990 Kalevan toimitusjohtajaksi. Yhteydet Kalevaan syntyivät, kun hän oli aikoinaan perustamassa kulttuurilehti Pohjoista. Ursin kartutti aktiivisesti Kalevan taidekokoelmaa ja toimi monien hankkeiden taustalla.


title: Martti Ursin

text: Martti Ursin valittiin kansanedustajaksi eduskuntaan vuoden 1979 vaaleissa Oulun läänin vaalipiiristä. Ursin oli yhden kauden kansanedustaja, ja hän kuului kokoomuksen eduskuntaryhmään 1979–1983.


title: Yhdysvaltain demokraattis-republikaaninen puolue

text: Demokraattis-republikaaninen puolue ("Democratic-Republican Party") oli klassisten liberaalien Thomas Jeffersonin ja James Madisonin vuonna 1792 perustama yhdysvaltalainen puolue. Se on nykyisen demokraattipuolueen edeltäjä.


text: Jefferson perusti puolueen vastustamaan rahaministeri Alexander Hamiltonin vuonna 1791 perustamaa federalistipuoluetta. Demokraattis-republikaaninen puolue kannatti osavaltioiden oikeuksia, perustuslain tiukkaa tulkintaa ja hyviä suhteita tasavaltalaiseen Ranskaan (vuoteen 1801). Se vastusti federalistien ehdotuksia kuten liittohallinnon keskusvallan lujittamista ja kansallispankkia, jota Jefferson piti suorastaan perustuslain vastaisena.


text: Puolue perustettiin 1790-luvun alussa, useimpien tutkijoiden mielestä täsmälleen vuonna 1792.


text: Jeffersonin siiven (”vanha tasavaltalaissiipi”, ) johdossa olivat Jefferson, John Randolph of Roanoke, William H. Crawford ja Nathaniel Macon. He kannattivat matalia tulleja, vähäisiä julkisia menoja, osavaltioiden oikeuksia ja tiukkaa perustuslakia. He vastustivat liittovaltion taloudellisia hankkeita teollisuuden, pankkien tai julkisten töiden hyväksi. He vastustivat vuonna 1815 päätään nostanutta nationalismia ja "ensimmäistä kansallispankkia" sekä puoluejohtonsa 1816 perustamaa ”toista kansallispankkia”.


text: ”National republicans” -siiven (”kansallisrepublikaanit”) johtajia olivat Henry Clay, John Quincy Adams ja John C. Calhoun. He kannattivat korkeampia tulleja, vahvempaa maanpuolustusta ja ”sisäisiä parannuksia” (tienrakennusta ynnä muita julkisia töitä).


text: Jälkimmäiseen siipeen liittyi paljon Federalistipuolueen jäseniä, kun tämä hajosi 1815. Federalistipuolue kuihtui Hamiltonin kuoltua ja John Adamsin eläköidyttyä, joskin se sai vielä hetkeksi lisäeloa vuoden 1812 sodan vastustajana.


text: Puolueesta valittiin Yhdysvaltain presidentiksi Thomas Jefferson (valittiin 1800 ja 1804), James Madison (1808 ja 1812) ja James Monroe (1816 ja 1820). Puolue hallitsi kongressia ja useimpien osavaltioiden hallituksia, heikoimmin Uutta Englantia. William H. Crawford oli puolueen viimeinen presidenttiehdokas vuonna 1824.


text: Vielä 1820-luvulla Jefferson kirjoitti, miten maassa on valtavasti halua monarkiaan, ja sen korvikkeeksi vahvaan keskusvaltaan. Hän kuitenkin uskoi perustuslain torjuvan tuollaiset halut.


text: Demokraattis-republikaaninen puolue oli Yhdysvaltojen johtava puolue 1800–1824, mutta hajosi sitten kilpaileviin ryhmittymiin. Yhdysvaltain demokraattinen puolue alkoi tukea presidentin vahvaa keskusvaltaa, kun taas "National Republican Party", josta myöhemmin tuli Yhdysvaltain Whig-puolue (1833–1856) vaati kongressille suurempaa valtaa yli presidentin hallinnon. Myöhemmin Whig-puolue kuihtui, kun sen väkeä (muun muassa Abraham Lincoln) siirtyi orjuutta vastustavaan uuteen republikaanipuolueeseen (1854–). Näin syntyi Yhdysvaltojen nykyinen kaksipuoluejärjestelmä () syntyi. Vuodet 1792–1824 olivat ensimmäistä kaksipuoluejärjestelmää (). Välivuodet tunnetaan nimellä .


text: Puolueen kannattajat käyttivät itsestään yleensä nimitystä "republikaanit" ("tasavaltalaiset") mutta joskus myös nimitystä "demokraatit". Termiä "Democratic Republican" käyttivät lähinnä puolueen vastustajat.


text: Nykyistä demokraattipuoluetta kutsutaan nimellä "Jeffersonin puolue" ja nykyistä republikaanipuoluetta nimellä "Lincolnin puolue". Jo 1800-luvulla demokraattipuolue piti itseään Jeffersonin demokraattis-republikaanisen puolueen selkeänä seuraajana, vain nimeään vaihtaneena (Martin von Buren, Thomas Jefferson Randolph). Toisaalta myös republikaanipuolue on saanut vaikutteita tästä puolueesta.


text: Monia kongressiedustajia oli aluksi vaikea luokitella, mutta vuodesta 1796 luokitukset ovat kiistattomampia.


text: Cunninghamin mukaan neljännes edustajanhuoneesta äänesti 2/3 kerroista presidentti Madisonin puolesta vuoteen 1794, neljännes 2/3 vastaan ja puolet olivat melko riippumattomia.


text: Seuraavat Yhdysvaltain presidentit valittiin Demokraattis-republikaanisen puolueen ehdokkaina:Lisäksi John Quincy Adams ja Andrew Jackson pitivät itseään ja hallintojaan demokraattis-republikaanisina kuten heidän vastaehdokkaansakin.


text: Vuonna 1796 tuolloisen vaalijärjestelmän vuoksi puolueen presidenttiehdokas Jefferson päätyi varapresidentiksi Federalistivalitsijoiden erimielisyyden vuoksi, varapresidenttiehdokas Aaron Burr ei tullut lainkaan valituksi. Vuosina 1800 ja 1804 Jefferson voitti, varapresidenttiehdokkainaan 1800 Burr ja 1804 (vuoden 1792 varapresidenttiehdokas) George Clinton. Vuonna 1800 Jefferson ja Burr saivat samat äänimäärät. Koska valitsijoilla oli kaksi samanarvoista ääntä, joilla presidentit ja varapresidentit valittiin, tämä antoi Burrille saman oikeuden presidenttiyteen kuin Jeffersonille, ja vasta edustajainhuoneessa Jefferson voitti presidenttiyden.


text: Vuosina 1808 ja 1812 James Madison voitti vaalit, varapresidentteinään 1808 Clinton ja 1812 Elbridge Gerry. Vuonna 1816 ja 1820 vaalit voitti James Monroe varapresidenttinään Daniel Tompkins.


text: Vuonna 1824 vaalit hävisi William H. Crawford varapresidenttiehdokkaanaan Albert Gallatin. Crawford ja Gallatin olivat pienen kannattajaryhmänsä, "demokraattien" nimeämiä. Gallatin vetäytyi myöhemmin. Andrew Jackson, John Quincy Adams ja Henry Clay eivät olleet minkään elimen nimeäminä, mutta olivat puolueen jäseniä ja vaalien ehdokkaita. Jackson sai äänienemmistön muttei tarvittavaa määräenemmistöä, joten edustajainhuone pääsi valitsemaan Adamsin, Clayn tuella. Valitsijat valitsivat John C. Calhounin varapresidentiksi."


title: Hoagy Carmichael

text: Hoagland Howard ”Hoagy” Carmichael (22. marraskuuta 1899 – 27. joulukuuta 1981) oli yhdysvaltalainen säveltäjä ja muusikko. Hän tuli tunnetuksi jazzvaikutteisen kevyen musiikin säveltäjänä ja pianistina New Yorkissa. 1930-luvulla hän muutti Hollywoodiin, jossa sävelsi populaari- ja elokuvamusiikkia ja näytteli itse yhteensä 14 elokuvassa.


title: Hoagy Carmichael

text: Carmichaelin tunnetuin sävellys ”Stardust” vuodelta 1929 lukeutuu aikakauden nauhoitetuimpien jazzstandardien joukkoon. Hänen muita tunnettuja sävellyksiään ovat ”The Nearness of You”, ”Heart and Soul” ja Georgian osavaltion tunnuskappale ”Georgia on My Mind”. Carmichael voitti parhaan laulun Oscar-palkinnon vuonna 1951 Johnny Mercerin sanoittamalla ja Bing Crosbyn esittämällä kappaleella ”In the Cool, Cool, Cool of the Evening”.


title: Hoagy Carmichael

text: Hoagland Howard Carmichael syntyi 22. marraskuuta 1899 Bloomingtonissa, Indianan osavaltiossa. Hänen isänsä Howard Clyde Carmichael oli sähköasentaja taksinkuljettaja ja hänen äitinsä Lida Robison soitti pianoa mykkäelokuvissa ja juhlissa. Hoagland sai nimensä The Hoaglands -nimiseltä sirkusryhmältä. Hoagy oppi nuorena pianonsoiton äidiltään ja sai myös pianotunteja ragtime-pianisti Reggie Duvalilta. Nuorena hän työskenteli pianistina säestäen mykkäelokuvia ja myöhemmin johti viisihenkistä yhtyettä opiskellessaan Indianan yliopistossa Indianapolisissa. Hän tutustui yliopistossa aloittelevaan jazztrumpetisti Bix Beiderbeckeen.


title: Hoagy Carmichael

text: Vuonna 1926 Carmichael valmistui lakimieheksi Indianan yliopistosta ja harjoitti ammattia lyhyen ajan West Palm Beachissa, Floridassa. Hän kuitenkin päätti hylätä lain harjoittamisen kuultuaan varhaisen sävellyksensä ”Washboard Bluesin” levytyksestä. Carmichael palasi Indianaan ja vuonna 1929 muutti New Yorkiin, missä hän tapasi monet ajan nuorista muusikkolahjakkuuksista: Louis Armstrongin, Benny Goodmanin, Jack Teagardenin ja vanhan tuttunsa Beiderbecken. Tuona aikana alkoi myös Carmichaelin ystävyys kymmenen vuotta nuoremman sanoittaja Johnny Mercerin kanssa. Carmichael oli New Yorkissa päivätyössä välitysfirmassa, ja iltaisin hän sävelsi musiikkia ja tutustui kaupungin musiikkivaikuttajiin. Hänestä tuli vähitellen tunnettu lauluntekijä ja hän menestyi hyvin myös esiintyvänä muusikkona.


title: Hoagy Carmichael

text: Vuonna 1936 Carmichael meni naimisiin Ruth Menardin kanssa, ja samana vuonna pariskunta muutti Hollywoodiin. Carmichael sävelsi elokuvamusiikkia ja itsenäisiä populaarimusiikin kappaleita. Hän työskenteli useiden eri sanoittajien kanssa eikä hänellä useista laulunkirjoittajista poiketen koskaan ollut vakituista yhteistyökumppania. Carmichael ja Menardi saivat kaksi poikaa, joiden nimiksi tuli Hoagy Bix ja Randy Bob. Avioliitto päättyi eroon vuonna 1955.


title: Hoagy Carmichael

text: 1950-luvulla rockmusiikki nousi suosioon ja Carmichaelin ura alkoi hiipua. Lopullisesti hän vetäytyi säveltämisestä 1960-luvulla. Carmichael kuoli Rancho Miragessa, Kaliforniassa joulukuussa 1981.


title: Hoagy Carmichael

text: Vielä yliopistossa ollessaan Carmichael sävelsi Bix Beiderbeckelle kappaleen ”Riverboat Shuffle” yhdessä Mitchell Parishin, Irving Millsin and Dick Voynow’n kanssa. Beiderbecken Wolverines-yhtye nauhoitti kappaleen vuonna 1924. Myöhemmin kappale sai suosiota myös Isham Jonesin (1925) ja Red Nicholsin (1928) nauhoittamana. Nichols nauhoitti vuonna 1927 myös Carmichaelin varhaisen sävellyksen, Fred Callahanin sanoittaman ”Washboard Bluesin”.


title: Hoagy Carmichael

text: Carmichaelin sävellys ”Stardust” julkaistiin tammikuussa 1929 instrumentaaliversiona. Ensimmäisen ragtime-tyylisen nauhoituksen teki Irving Millsin yhtye Hotsy Totsy Band Carmichaelin soittaessa pianoa. Saman vuoden toukokuussa Mitchell Parish palkattiin kirjoittamaan kappaleeseen sanat. Laulun ensimenestys oli vaatimatonta, kunnes toukokuussa 1930 Isham Jonesin orkesteri nousi hidastempoisella versiollaan singlelistan kärkeen. Vähitellen yhä useammat esiintyjät kiinnostuivat kappaleesta. Muun muassa Louis Armstrongin, Bing Crosbyn, Tommy Dorseyn ja Benny Goodmanin nauhoitukset nousivat listoille 1930-luvulla.


title: Hoagy Carmichael

text: Carmichael nauhoitti vuonna 1929 sävellyksensä ”Rockin’ Chair” duettona Louis Armstrongin kanssa. Seuraavan vuoden ”Lazy River” nauhoitettiin yhtyeellä, johon kuuluivat muun muassa Bix Beiderbecke, Tommy ja Jimmy Dorsey, viulisti Joe Venuti ja kitaristi Eddie Lang. Myöhemmin kappaleesta tuli hitti Mills Brothersille (1941) ja orkesterinjohtaja Si Zentner käytti sitä yhtyeensä tunnusmusiikkina.


title: Hoagy Carmichael

text: Vuonna 1930 Carmichaelin ystävä Frankie Trumbauer ehdotti, että tämä kirjoittaisi laulun Georgian osavaltiosta. Carmichael sävelsi opiskelutoveri Stuart Gorrellin kanssa kappaleen ”Georgia on My Mind” ja nauhoitti sen samana vuonna yhtyeellä, johon kuuluivat muun muassa Bix Beiderbecke, Jack Teagarden ja Jimmy Dorsey. Vuonna 1931 ”Georgia on My Mind” nousi listoilla kymmenennelle sijalle ”Stardustin” esiintyessä listalla vuoden aikana viiden eri artistin esittämänä. Mildred Bailey nauhoitti kappaleesta menestyneen version vuonna 1932 ja Gene Krupa vuonna 1941. Suosituimman kappaleen levytyksistä teki Ray Charles vuonna 1960; Charlesin versiota myytiin yli miljoona kappaletta ja osittain sen ansiosta kappale otettiin vuonna 1979 Georgian osavaltion viralliseksi tunnuslauluksi.


title: Hoagy Carmichael

text: Carmichael ja Johnny Mercer kirjoittivat vuonna 1936 kappaleen ”Lazybones”, jonka levyttivät muun muassa Ted Lewis ja Mildred Bailey. Kappaleen nosti myöhemmin uudelleen pinnalle englantilainen laulaja Jonathan King vuonna 1971.


title: Hoagy Carmichael

text: Hollywoodiin muuton jälkeen Carmichael sävelsi lauluja elokuviin ja julkaisi yhä myös itsenäisiä kevyen musiikin kappaleita. Frank Loesser ja Carmichael kirjoittivat Paramount Picturesin elokuviin muun muassa kappaleet ”Two Sleepy People”, ”The Nearness of You”, ”Small Fry” ja ”Heart and Soul”. Vuonna 1939 Carmichael osallistui Mercerin kanssa Broadway-tuotantoon "Walk with Music", joka ei kuitenkaan menestynyt ja jäi hänen ainoaksi teatterituotoksekseen.


title: Hoagy Carmichael

text: Frank Sinatra nauhoitti Carmichaelin säveltämän ja Paul Francis Websterin sanoittaman kappaleen ”Lamplight Serenade” vuonna 1942. Vuonna 1947 Carmichaelin ”Ole Buttermilk Sky” -kappale elokuvasta "Liekehtivä erämaa" (engl. "Canyon Passage") oli ehdolla parhaan laulun Oscar-palkinnon saajaksi. Vuonna 1951 hän voitti palkinnon Johnny Mercerin sanoittamalla kappaleella ”In the Cool, Cool, Cool of the Evening” elokuvasta "Poikamiesisä" (engl. "Here Comes the Groom"), jossa sen esitti Bing Crosby.


title: Hoagy Carmichael

text: 1960-luvulla Carmichael sävelsi laimean vastaanoton saaneet orkesteriteokset ”Brown County in Autumn” ja ”Johnny Appleseed”, minkä jälkeen hän lopetti musiikin säveltämisen kokonaan.